open-index/open-wikipedia-markdown huggingface dataset:
അലോപ്പതി

ശാസ്ത്രത്തെ അടിസ്ഥാനമാക്കിയുള്ള ആധുനിക വൈദ്യശാസ്ത്രത്തെ നിർവചിക്കാൻ ഉപയോഗിക്കുന്ന ഒരു പുരാതന പദമാണ് **അലോപ്പതി മെഡിസിൻ** അഥവാ **അലോപ്പതി**. ഹോമിയോപ്പതിയുടെ പിതാവായ സാമുവൽ ഹാനിമാൻ തന്റെ പുതിയ ചികിത്സാരീതി അവതരിപ്പിക്കുമ്പോൾ അക്കാലത്തു യൂറോപ്പിൽ നിലവിലിരുന്ന പ്രാകൃത ചികിത്സാരീതിയായിരുന്നു ഇത്. ഈ പദത്തിന്റെ ഉപയോഗത്തിൽ പ്രാദേശിക വ്യത്യാസങ്ങളുണ്ട്. ഇന്ത്യയിൽ പ്രത്യേകിച്ചും ചികിത്സകളും മരുന്നുകളും താരതമ്യം ചെയ്യുമ്പോൾ ആയുർവേദം, ഹോമിയോപ്പതി, സിദ്ധ, യുനാനി, ഫങ്ക്ഷണൽ മെഡിസിൻ മറ്റ് സമാനമായ ഇതര/പരമ്പരാഗത ചികിത്സ എന്നിവയിൽ നിന്ന് ആധുനിക വൈദ്യശാസ്ത്രത്തെ വേർതിരിച്ചറിയാൻ ഈ പദം ഉപയോഗിക്കുന്നു. 

ഇന്ന് ആധുനിക വൈദ്യശാസ്ത്രത്തിന്റെ മറ്റൊരു പേരായി ഈ പദം ഉപയോഗിക്കുന്നുണ്ടെങ്കിലും അത് ഒരിക്കലും ശരിയല്ല. **" ആധുനിക വൈദ്യശാസ്ത്രം (മോഡേൺ മെഡിസിൻ)" അഥവാ "ശാസ്ത്രീയ തെളിവുകളുടെ അടിസ്ഥാനത്തിൽ ഉള്ള ആധുനിക വൈദ്യശാസ്ത്രം"** എന്നാണ് ഇതിന്റെ ശരിയായ പേര്. സയന്റിഫിക് മെഡിസിൻ എന്നാണ് ഇതുകൊണ്ട് ഉദ്ദേശിക്കുന്നത്.

## പദോൽപ്പത്തി
അലോപ്പതി എന്ന വാക്ക് ഗ്രീക്ക് ഭാഷയിലെ അലോസ് (ἄλλος), പതോസ് (πάϑος) എന്നീ രണ്ടു വാക്കുകൾ ചേർത്ത് ഉണ്ടാക്കിയതാണ്.

## ചരിത്രം
പത്തൊമ്പതാം നൂറ്റാണ്ടിൽ യൂറോപ്പിൽ നിലവിലിരുന്ന വൈദ്യശാസ്ത്രരീതി വളരെ പ്രാകൃതമായിരുന്നു. ചില രോഗങ്ങൾക്കുള്ള ചികിത്സ രക്തം ഊറ്റിക്കളയുകപോലുള്ള പ്രാകൃത ചികിത്സാസബ്രദായമായിരുന്നു. അക്കാലത്തുണ്ടായിരുന്ന ഈ പ്രാകൃത ചികിത്സാരുപവുമായി തങ്ങൾക്കുള്ള അഭിപ്രായവ്യത്യാസമാണ് ഹാനിമാനും കൂട്ടരും ആ ചികിത്സാരിതിക്ക് ഈ പേര് ഇടാൻ ഇടയാക്കിയത്. പത്തൊമ്പതാം നൂറ്റാണ്ടിലെ പ്രാകൃതമായ തെളിവിൽ വിശ്വസിക്കാത്ത ഹീറോയിക് മെഡിസിൻ എന്ന ചികിത്സാരീതി അവലംബിക്കുന്നവരെ അപമാനിക്കാനാണ് അലോപ്പതി ചികിത്സകർ എന്ന പേർ വിളിച്ചിരുന്നത്. എന്നാൽ അത്തരം ചികിത്സാരിതികൾ അവലംബിക്കാത്ത ആധുനിക വൈദ്യശാസ്ത്രചികിത്സകരേയും ബദൽചികിത്സകർ ഇന്നും ഈ പേരിൽ തന്നെയാണ് വിളിച്ചുവരുന്നത്. ഇന്നും ഈ വാക്കുപയൊഗിക്കുന്നവർ ഈ വാക്കിന്റെ ഉത്ഭവത്തെപ്പറ്റി അറിയാത്തവർ ആണെന്ന് ജെയിംസ് വോർട്ടൺ പറയുന്നു. പത്തൊമ്പതാം നൂറ്റാണ്ടിൽ ഹോമിയോപ്പതിയെ അനുകൂലിക്കുന്നവരും അലോപതി ചികിത്സകർ എന്ന് അവർ സൂചിപ്പിച്ചവരും തമ്മിൽനടന്ന ചൂടേറിയ വാഗ്വാദം ഈ വാക്കിനെപ്പറ്റിയുള്ള വിവാദം ചൂണ്ടിക്കാണിക്കുന്നതാണ്.  

## ഈ വാക്കിന്റെ ഇന്നത്തെ അവസ്ഥ
അലോപ്പതി എന്ന വാക്ക് ഹോമിയൊപ്പതിയെ അംഗീകരിക്കുന്നവർ ഉപയൊഗിക്കുന്ന വാക്കാണ്. ഇത് ഇന്ന് മറ്റു ബദൽചികിത്സകരും ഉപയൊഗിച്ചുതുടങ്ങിയിട്ടുണ്ട്. എന്നാൽ ആധുനിക വൈദ്യശാസ്ത്രം അഥവാ സയന്റിഫിക് മെഡിസിൻ ഈ വാക്ക് അതിന്റെ പേരിനുപകരം ഒരിക്കലും ഉപയോഗിച്ചുവരുന്നില്ല. മാത്രമല്ല ആധുനിക വൈദ്യശാസ്ത്രചികിത്സകർ പലരും ഈ വാക്ക് അവഹേളനമുമുണ്ടാക്കുന്ന വാക്കായിത്തന്നെ കരുതിവരുന്നു. ഈ അടുത്തകാലത്ത് അമെരിക്കൻ വൈദ്യശാസ്ത്രമെഖലയിൽ ചില സ്രോതസ്സുകൾ, ചില വൈദ്യശാസ്ത്രശാഖകളെ താരതമ്യം ചെയ്യാനും ഉപയൊഗിക്കുന്നുണ്ട്. ബദൽചികിത്സാ പൊതുജനാരോഗ്യ വിദഗ്ദ്ധനായ വില്യം ജാർവിസ് പറയുന്നത്: ആധുനിക ചികിത്സാരീതി പലപ്പോഴും അലോപതിചികിത്സയുടെ ചില തത്ത്വങ്ങളെങ്കിലും പിന്തുടരുന്നുവെന്നാണ്. എങ്കിലും പല പാരമ്പര്യ ബദൽചികിത്സകളും അലോപ്പതിയുടെ ചികിത്സയെക്കാൾ ആധുനികചികിത്സയുമായി അടുത്തുനിൽക്കുന്നു.

## അവലംബം


വിഭാഗം:വൈദ്യശാസ്ത്രം
കവിയൂർ പൊന്നമ്മ

മലയാളചലച്ചിത്രത്തിലെ ഒരു പ്രമുഖ നടിയായിരുന്നു **കവിയൂർ പൊന്നമ്മ(1945-2024)**. 
മലയാള സിനിമയിലെ അമ്മ എന്നറിയപ്പെടുന്ന ചലച്ചിത്ര താരമാണ്
കവിയൂർ പൊന്നമ്മ മികച്ച സഹനടിക്കുള്ള സംസ്ഥാനചലച്ചിത്ര അവാർഡ് 1971, 1972, 1973, 1994 എന്നീ വർഷങ്ങളിൽ ഇവർ നേടിയിട്ടുണ്ട്.. വാർദ്ധക്യസഹജമായ അസുഖങ്ങളെത്തുടർന്ന് 2024 സെപ്റ്റംബർ 20-ന് എറണാകുളത്തെ ലിസി ആശുപത്രിയിൽ വച്ച് അന്തരിച്ചുഹ്

## ജീവിതരേഖ
പത്തനംതിട്ട ജില്ലയിലെ തിരുവല്ല താലൂക്കിലെ കവിയൂർ എന്ന ഗ്രാമത്തിലാണ് പൊന്നമ്മ ജനിച്ചത്. 
തെക്കേതിൽ വീട്ടിൽ ടി പി ദാമോദരൻ്റെയും ഗൗരിയമ്മയുടേയും ഏഴ് മക്കളിൽ മൂത്തയാളായി 1945 സെപ്റ്റംബർ 10 ന് ജനനം. പ്രാഥമിക വിദ്യാഭ്യാസത്തിന് ശേഷം  എൽ.പി.ആർ. വർമ്മയുടേ കീഴിൽ സംഗീതം പഠിച്ചു. ചങ്ങനാശ്ശേരി. വെച്ചൂർ എസ് ഹരിഹരസുബ്രഹ്മണ്യയ്യരുടെ കീഴിലും സംഗീതം പഠിച്ചിട്ടുണ്ട്. പതിനാലാമത്തെ വയസ്സിൽ അന്നത്തെ പ്രമുഖ നാടകക്കമ്പനിയായ പ്രതിഭ ആർട്ട്സിന്റെ നാടകങ്ങളിൽ ഗായികയായാണ് കലാരംഗത്തു വരുന്നത്. കെ പി എ സിയുടെ മൂലധനം എന്ന നാടകത്തിലൂടെ നാടകരംഗത്തെത്തി. തോപ്പിൽ ഭാസിയെ ആണ് തന്റെ അഭിനയകലയുടെ ഗുരുവായിക്കാണുന്നത്. സിനിമാ നിർമ്മാതാവായിരുന്ന മണിസ്വാമിയാണ് പൊന്നമ്മയുടെ ഭർത്താവ്. ഏകമകൾ ബിന്ദു (അമേരിക്കയിലാണ്). 2004-ൽ അന്തരിച്ച പ്രശസ്ത നാടക സിനിമാ നടിയായിരുന്ന കവിയൂർ രേണുക പൊന്നമ്മയുടെ സഹോദരിയാണ്.

## ചലച്ചിത്രരംഗം
1962 ൽ ആണ്. ശ്രീരാമ പട്ടാഭിഷേകം എന്ന സിനിമയിൽ ആണ് ആദ്യമായി കാമറക്കു മുമ്പിൽ എത്തുന്നത്. രാവണനായി കൊട്ടാരക്കര ശ്രീധരൻ നായരെത്തിയപ്പോൾ മണ്ഡോദരിയായത് കവിയൂർ പൊന്നമ്മയായിരുന്നു. 
തൊമ്മന്റെ മക്കൾ(1965) എന്ന സിനിമയിൽ സത്യന്റെയും മധുവിന്റെയും അമ്മയായി കവിയൂർ പൊന്നമ്മ അഭിനയിച്ചിട്ടുണ്ട്. മലയാളത്തിൽ മിക്കവരുടെയും അമ്മയായി അഭിനയിച്ചിട്ടുണ്ട്. 1973 ൽ  പെരിയാർ  എന്ന ചിത്രത്തിൽ മകനായി അഭിനയിച്ച  തിലകൻ പിൽക്കാലത്ത്  കവിയൂർ പൊന്നമ്മയുടെ ഭർത്താവ് എന്ന നിലക്ക് നല്ല ജോടി ആയി ഖ്യാതി നേടി. 1965 ലെ തന്നെ ഓടയിൽനിന്നിൽ സത്യന്റെ നായികാകഥാപാത്രമായി ‘അമ്പലക്കുളങ്ങരെ’ എന്ന മലയാളത്തിലെ സൂപ്പർ ഹിറ്റ് ഗാനമുൾപ്പടെയുള്ള രംഗങ്ങളിൽ കവിയൂർ പൊന്നമ്മ അഭിനയിച്ചു. ആ വർഷം തന്നെ സത്യന്റെ അമ്മവേഷവും ചെയ്തു. നെല്ല് (1974)എന്ന ചിത്രത്തിലെ സാവിത്രി എന്ന കഥാപാത്രമാണ് അമ്മവേഷങ്ങളിൽ നിന്ന് വേറിട്ട് കാണാവുന്ന പൊന്നമ്മയുടെ മറ്റൊരു കഥാപാത്രം.

ഏറ്റവും നല്ല രണ്ടാമത്തെ നടിക്കുള്ള അവാർഡുകൾ നാലുതവണ  )1971, 1972, 1973, 1994 എന്നീ വർഷങ്ങളിൽ)  കവിയൂർ പൊന്നമ്മയ്ക്ക് ലഭിച്ചിട്ടുണ്ട്.

പൂക്കാരാ പൂതരുമോ, വെള്ളിലം കാട്ടിലൊളിച്ചു കളിക്കുവാൻ എന്നീ പ്രശസ്ത നാടകഗാനങ്ങളും കവിയൂർ പൊന്നമ്മ ആലപിച്ചതാണ്.

ജെ. ശശികുമാർ സംവിധാനം ചെയ്ത *[[കുടുംബിനി]]* എന്ന സിനിമയിലൂടെയാണ് അവർ ചലച്ചിത്ര രംഗത്തെത്തുന്നത്. ആദ്യ ചിത്രത്തിൽ ഷീലയുടെ അമ്മയായി അഭിനയരംഗത്തെത്തിയ ഇവർ പിന്നീട് ധാരാളം അമ്മ വേഷങ്ങളിൽ  അഭിനയിച്ചിട്ടുണ്ട്. മലയാള സിനിമാരംഗത്തെ മിക്ക പ്രമുഖ നടൻമാരുടെയും അമ്മയായി കവിയൂർ പൊന്നമ്മ വേഷമിട്ടിട്ടുണ്ടെങ്കിലും മോഹൻലാലിന്റെ അമ്മയായുള്ള വേഷങ്ങൾ കൂടുതൽ ശ്രദ്ധിക്കപ്പെട്ടിട്ടുണ്ട്.

## മരണം
വാർധക്യ സഹജമായ അസുഖങ്ങൾക്ക്
ചികിത്സയിൽ തുടരവെ എറണാകുളത്തെ
സ്വകാര്യ ആശുപത്രിയിൽ വച്ച് 
2024 സെപ്റ്റംബർ 20ന് അന്തരിച്ചു.

## അഭിനയിച്ച ചിത്രങ്ങൾ
### 1962-69

### 1970-74

### 1975-79

### 1980-89

### 1990-99

### 2000-2022

## അവലംബം


വർഗ്ഗം:1945-ൽ ജനിച്ചവർ
വർഗ്ഗം:ജനുവരി 4-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ
വർഗ്ഗം:വിവാഹമോചിതരായ ചലച്ചിത്രദമ്പതികൾ
വർഗ്ഗം:2024-ൽ മരിച്ചവർ
വർഗ്ഗം:സെപ്റ്റംബർ 20-ന് മരിച്ചവർ
സൈനുദ്ദീൻ

മലയാളചലച്ചിത്രത്തിലെ ഒരു നടനായിരുന്നു **സൈനുദ്ദീൻ**. അദ്ദേഹം തന്റെ അഭിനയജീവിതം തുടങ്ങിയത് ഒരു മിമിക്രി കലാകാരനായിട്ടായിരുന്നു. കൊച്ചിൻ കലാഭവൻ എന്ന മിമിക്രി സ്ഥാപനത്തിലൂടെയാ‍ണ് സൈനുദ്ദീൻ മിമിക്രി രംഗത്തേക്ക് വന്നത്. പ്രസിദ്ധ നടനായ മധുവിനെ  അനുകരിക്കുന്നതിൽ സൈനുദ്ദീൻ വളരെ അറിയപ്പെട്ടിരുന്നു..

ആദ്യചലച്ചിത്രം പി. എ. ബക്കർ  സംവിധാനം ചെയ്ത ചാപ്പ ആയിരുന്നു. അതിനുശേഷം 150ലധികം മലയാളചലച്ചിത്രങ്ങളിൽ സൈനുദ്ദീൻ അഭിനയിച്ചു. മലയാളചലച്ചിത്രസംഘടനായ അമ്മ സംഘടിപ്പിച്ചിരുന്ന സ്റ്റേജ് പരിപാടികളിലെ ഒരു പ്രധാന നടനും കൂടിയായിരുന്നു സൈനുദ്ദീൻ.  ശ്വാസകോശ സംബദ്ധമായ രോഗങ്ങളാൽ അദ്ദേഹം 1999 നവംബർ 4 ന് അന്തരിച്ചു.. ഏറ്റവും ഒടുവിൽ അഭിനയിച്ച ചിത്രം പഞ്ചപാണ്ഡവർ ആയിരുന്നു.

## ചലച്ചിത്രങ്ങൾ

* കാബൂളിവാല
* മിമിക്സ് 2000 (2000)
* എഴുപുന്ന തരകൻ (1999) 
* നിറം (1999)
* പാറശ്ശാല പാച്ചൻ പയ്യന്നൂർ പരമു  (1999)
* ചാർളി ചാപ്ലിൻ (1999)
* പഞ്ചപാണ്ഡവർ (1998) 
* ഇക്കരെയാണെൻ്റെ മാനസം (1997) .... Sumathi's Uncle
* മൈഡിയർ കുടിച്ചാത്തൻ 2 (1997)
* ഹിറ്റ്ലർ ബ്രദേഴ്സ് (1997) .
* ന്യൂസ് പേപ്പർ ബോയ് (1997) 
* കിള്ളിക്കുറുശ്ശിയിലെ കുടുംബമേള (1997)
* അഞ്ചരക്കല്ല്യാണം (1997)
* എക്സ്ക്യൂസ് മീ ഏത് കോളേജിലാ (1996)
* കല്ല്യാണസൗഗന്ധികം (1996)
* മലയാളമാസം ചിങ്ങം ഒന്ന്  (1996)
* മിമിക്സ് സൂപ്പർ 1000 (1996)
* സത്യഭാമയ്ക്കൊരു പ്രേമലേഖനം  (1996)
*ഹിറ്റ്ലർ (1996)
* ഹാർബർ (1996)
* പടനായകൻ (1996) 
* കളമശ്ശേരിയിൽ കല്ല്യാനയോഗം  (1995)
* കിടിലോൽക്കിടിലം (1995) 
* മംഗലംവീട്ടിൽ മാനശേശ്വരി ഗുപ്ത (1995)
* ആലഞ്ചേരി തമ്പ്രാക്കൾ (1995) 
* മാണിക്ക ചെമ്പഴുക്ക (1995)
* പുന്നാരം  (1995)
* സ്പെഷ്യൽ സ്ക്വാഡ് (1995) 
* മഴവിൽക്കൂടാരം (1995)
* തുമ്പോളിക്കടപ്പുറം (1995)
* ബോക്സർ (1995)
* മംഗല്യസൂത്രം (1995)
* ഹൈജാക്ക് (1995)
* മിമിക്സ് ആക്ഷൻ 500 (1995)
* രാജകീയം (1995)
* പൈ ബ്രദേഴ്സ് (1995) 
* തിരുമനസ്സ്  (1995) 
* ടോം ആൻ്റ് ജെറി (1995)
* ഭീഷ്മാചാര്യ (1994)
* പൂച്ചയ്ക്കാര് മണികെടും (1994) 
* വാരഫലം  (1994)
* സുദിനം (1994) 
* ഡോളർ (1994) 
* കടൽ (1994)
* ഭാഗ്യവാൻ (1993)
* കസ്റ്റംസ് ഡയറി (1993)
* കാവടിയാട്ടം (1993) 
* പൊന്നു ചാമി (1993)
* വരം (1993)
* ഉപ്പുകണ്ടം ബ്രദേർസ് (1993)
* സാക്ഷാൽ ശ്രീമാൻ ചാത്തുണ്ണി (1993)
* സൗഭാഗ്യം (1993)
* കിഴക്കൻ പത്രോസ് (1992)
* ആർദ്രം (1992)
* എല്ലാരും ചൊല്ലണ് (1992)
* എന്നോടിഷ്ടം കൂടാമോ  (1992) 
* എന്റെ പൊന്നുതമ്പുരാൻ (1992) 
* ഏഴരപ്പൊന്നാന (1992) 
* ഫസ്റ്റ് ബെൽ (1992) 
* കള്ളൻ കപ്പലിൽത്തന്നെ (1992)
* കാസർഗോഡ് കാദർഭായി(1992)
* മാന്ത്രികച്ചെപ്പ് (1992)
* നക്ഷത്രക്കൂടാരം (1992) 
* ഊട്ടി പട്ടണം (1992) 
* തിരുത്തൽവാദി (1992)
* പ്രിയപ്പെട്ട കുക്കു (1992)
* പണ്ടുപണ്ടൊരു രാജകുമാരി (1992) 
* അമരം (1991)
* ആകാശക്കോട്ടയിലെ സുൽത്താൻ (1991)
* ചാഞ്ചാട്ടം (1991)
* ഇന്നത്തെ പ്രോഗ്രാം (1991)
* നയം വ്യക്തമാക്കുന്നു (1991)
* മിമിക്സ് പരേഡ്(1991) 
* നഗരത്തിൽ സംസാരവിഷയം (1991) 
* ഉള്ളടക്കം (1991)
* സാന്ത്വനം (1991)
* ഇരിക്കൂ എംഡി അകത്തുണ്ട് (1991)
* പോസ്റ്റ്ബോക്സ് നം .27 (1991)
* അപ്പു (1990)
* തൂവൽ സ്പർശം (1990)
* ലാൽ സലാം (1990)
* ഡോ. പശുപതി (1990)
* ഗജകേസരിയോഗം (1990)
* ഇന്ദ്രജാലം (1990) 
* ഒന്നുമുതൽ പൂജ്യം വരെ (1986)

## അവലംബം

## പുറത്തേക്കുള്ള കണ്ണികൾ
*IMDB profile

വർഗ്ഗം:1999-ൽ മരിച്ചവർ
വർഗ്ഗം:നവംബർ 4-ന് മരിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മിമിക്രി കലാകാരന്മാർ
വർഗ്ഗം:മേയ് 12-ന് ജനിച്ചവർ
സംയുക്ത വർമ്മ

മലയാള സിനിമകളിൽ സജീവമായിരുന്ന ഒരു നായികനടി ആയിരുന്നു **സംയുക്ത വർമ്മ** [**26 നവംബർ 1979**] . 1999-ൽ വീണ്ടും ചില വീട്ടുകാര്യങ്ങൾ എന്ന സിനിമയിൽ നായികയായി അരങ്ങേറ്റം കുറിച്ച  അവർ മികച്ച നടിക്കുള്ള കേരള സംസ്ഥാന ചലച്ചിത്ര അവാർഡ് നേടി. അതിനുശേഷം ആകെ 18 ചിത്രങ്ങളിൽ അഭിനയിച്ച  അവർ മികച്ച നടിക്കുള്ള രണ്ട് കേരള സംസ്ഥാന ചലച്ചിത്ര അവാർഡും മികച്ച നടിക്കുള്ള രണ്ട് ഫിലിംഫെയർ അവാർഡും നേടിയിട്ടുണ്ട്. 1999 ലും (വീണ്ടും ചില വീട്ടുകാര്യങ്ങൾ) 2000 ലും (മഴ ,മധുരനൊമ്പരക്കാറ്റ്, സ്വയംവരപ്പന്തൽ) മികച്ച നടിക്കുള്ള സംസ്ഥാനസർക്കാരിന്റെ അവാർഡ് അവർ നേടി. 2002 മുതൽ പ്രമുഖ നടനായ ബിജു മേനോനുമായുള്ള വിവാഹത്തിനു ശേഷം അഭിനയ ജീവിതത്തിൽ നിന്നും അവർ വിരമിച്ചു.കുബേരൻ ആണ് അവസാനം അഭിനയിച്ച ചിത്രം.

## പുരസ്കാരങ്ങൾ

* സംസ്ഥാന അവാർഡ് - 1999, 2000
* ഫിലിം ക്രിടിക്സ് അവാർഡ് - 2000
*ഫിലിം ഫെയർ അവാർഡ് സൗത്ത്  - 2000

## അഭിനയിച്ച ചിത്രങ്ങൾ
* കുബേരൻ 2001
* മേഘമൽഹാർ 2001
* വൺ മാൻ ഷോ 2001
* നരിമാൻ 2001
* നരേന്ദ്രൻ മകൻ ജയകാന്തൻ വക 2001
* മേഘസന്ദേശം 2001
* സായ്‌വർ തിരുമേനി 2001
* ലൈഫ് ഈസ് ബ്യൂട്ടിഫുൾ 2000
* തെങ്കാശിപ്പട്ടണം (മലയാള ചലചിത്രം) 2000
* മധുരനൊമ്പരക്കാറ്റ് 2000 
* മഴ 2000
* നാടൻ പെണ്ണും നാട്ടുപ്രമാണിയും 2000
* സ്വയംവരപ്പന്തൽ 2000
* അങ്ങനെ ഒരു അവധിക്കാലത്ത് 1999
* ചന്ദ്രനുദിക്കുന്ന ദിക്കിൽ 1999
* ഇം‌ഗ്ലീഷ് മീഡിയം 
* വാഴുന്നോർ 1999
* വീണ്ടും ചില വീട്ടുകാര്യങ്ങൾ 1999

## പുറത്തേക്കുള്ള കണ്ണികൾ
* 


വർഗ്ഗം:1979-ൽ ജനിച്ചവർ
വർഗ്ഗം:നവംബർ 26-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:ചലച്ചിത്ര ദമ്പതികൾ
വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
പാർവ്വതി (നടി)

മലയാളചലച്ചിത്രരംഗത്തെ ഒരു അഭിനേത്രി ആയിരുന്നു **പാർവതി** അഥവാ **പാർവതി ജയറാം**. തിരുവല്ലയിലെ  കവിയൂരിലാണ് അശ്വതി പി. കുറുപ്പ് എന്ന പാർവതിയുടെ ജനനം.  1986-ൽ "വിവാഹിതരെ ഇതിലെ" എന്ന സിനിമയിലൂടെയാണ്‌  അവർ ആദ്യമായി അഭിനയ രംഗത്തെത്തുന്നത്‌. 1992 സെപ്‌തംബർ 7ന് നടൻ ജയറാമുമായിട്ടുള്ള വിവാഹത്തിനു ശേഷം ചലച്ചിത്രാഭിനയരംഗത്തു നിന്നും പിൻവാങ്ങി. കാളിദാസൻ, മാളവിക എന്നിവർ മക്കളാണ്. ഇപ്പോൾ നൃത്തരംഗത്ത്  അവർ സജീവമാണ്.
## ജീവിതരേഖ

## പ്രധാന ചിത്രങ്ങൾ
* ഒരു മിന്നാമിനുങ്ങിന്റെ നുറുങ്ങുവെട്ടം 
* തലയണമന്ത്രം 
* കിരീടം
* വിറ്റ്നസ്
* സൗഹൃദം 
* കാർണിവൽ
* ഉത്സവപ്പിറ്റേന്ന് 
* വടക്കുനോക്കിയന്ത്രം

## അഭിനയിച്ച ചിത്രങ്ങൾ

## അവലംബം

## പുറത്തേക്കുള്ള കണ്ണികൾ

*

വർഗ്ഗം:1970-ൽ ജനിച്ചവർ
വർഗ്ഗം:ഏപ്രിൽ 7-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:ചലച്ചിത്ര ദമ്പതികൾ
വെള്ളാളമിത്രം

1924 കുംഭത്തിൽ (1924) തിരുവനന്തപുരത്തു നിന്നും പുറത്തിറങ്ങിയ പ്രസിദ്ധീകരണമാണ്‌ വെള്ളാളമിത്രം. തിരുവിതാംകൂർ നിയമസഭയിൽ അവതരിപ്പിക്കപ്പെട്ട നാഞ്ചിനട്ടു മരുമക്കത്തായ ബിൽ ആദ്യലക്കം മുതൽ തുടർച്ചയായി ഇതിൽ പ്രസിദ്ധീകരിച്ചിരുന്നു. പി.എസ്‌ പൊന്നപ്പാപിള്ള, ആലപ്പുഴ സി.മാധവൻ പിള്ള, കല്ലൂർ നാരായണപിള്ള, വടക്കുംകൂർ രാജരാജവർമ്മ, ഒളശ്ശ നീലകണ്ഠനുണ്ണി, പി.രാമൻപിള്ള, പാട്ടേരിൽ ഗോപാലപിള്ള, എൽ.കെ. ഭാഗീരഥി അമ്മ , വി. ശ്രീനിവാസ ശാസ്ത്രി'' തുടങ്ങിയവർ ഇതിന്റെ ലേഖകരായിരുന്നു.

എന്ന മഹാകവി ഉള്ളൂരിന്റെ ആശംശകളോടെയാണ്‌ ആദ്യ ലക്കം പുറത്തിറങ്ങിയത്‌.

## അവലംബം
*ജി.പ്രിയദർശനൻ, പഴമയിൽ നിന്ന്, ഭാഷാപോഷിണി 2006 ഫെബ്രുവരി ലക്കം അവസാനപുറം

വർഗ്ഗം:ആനുകാലികങ്ങൾ
സുൽത്താൻ ബത്തേരി നിയമസഭാമണ്ഡലം

വയനാട് ജില്ലയിലെ സുൽത്താൻ ബത്തേരി, പൂതാടി, നെന്മേനി, നൂൽപ്പുഴ,പുൽപ്പള്ളി, മുള്ളൻകൊല്ലി, അമ്പലവയൽ, മീനങ്ങാടി എന്നീ ഗ്രാമപഞ്ചായത്തുകൾ ഉൾപ്പെട്ടതാണ്‌ **സുൽത്താൻ ബത്തേരി നിയമസഭാമണ്ഡലം**. .2011 മുതൽ പട്ടിക വർഗ്ഗ സംവരണ മണ്ഡലമാണ് സുൽത്താൻ ബത്തേരി.

{ "type": "ExternalData",  "service": "geoshape",  "ids": "Q13115143,Q13112975,Q13112961,Q16135553,Q16137318,Q13114085,Q20572903,Q13113406"}

## പ്രതിനിധികൾ
* 2016 മുതൽ  ഐ.സി. ബാലകൃഷ്ണൻ  (INC)
* 2011 -2016  ഐ.സി. ബാലകൃഷ്ണൻ  (INC)
* 2006 - 2011 പി. കൃഷ്ണപ്രസാദ്- സി. പി. ഐ(എം). 
*2001 - 2006 എൻ.ഡി. അപ്പച്ചൻ (2005 ജൂലൈ 5-ന്‌ രാജിവെച്ചു). 
*1996 - 2001 വർഗ്ഗീസ് വൈദ്യർ 
*1991 - 1996 കെ.സി. റോസക്കുട്ടി 
*1987 - 1991 കെ.കെ. രാമചന്ദ്രൻ 
*1982 - 1987 കെ.കെ. രാമചന്ദ്രൻ 
*1980 - 1982 കെ.കെ. രാമചന്ദ്രൻ 
*1977 - 1979 കെ. രാഘവൻ (ST). 

## തിരഞ്ഞെടുപ്പുകൾ

## തിരഞ്ഞെടുപ്പുഫലങ്ങൾ
### 2006 മുതലുള്ള തിരഞ്ഞെടുപ്പുകൾ

### 1977 മുതൽ 2001 വരെ
1977 മുതലുള്ള തിരഞ്ഞെടുപ്പുഫലങ്ങൾ. 

## ഇതും കാണുക
*കേരളത്തിലെ നിയമസഭാമണ്ഡലങ്ങൾ
## അവലംബം


വിഭാഗം:കേരളത്തിലെ നിയമസഭാമണ്ഡലങ്ങൾ

വർഗ്ഗം:കേരളത്തിലെ നിയമസഭാസംവരണമണ്ഡലങ്ങൾ
മോഹൻ ഡി. കങ്ങഴ

പരിഭാഷകളിലൂടെ പ്രശസ്തനായ മലയാള സാഹിത്യകാരനായിരുന്നു **മോഹൻ ഡി. കങ്ങഴ** (1932-1979 ഡിസംബർ 29). യഥാർത്ഥനാമം ആർ. മോഹൻ ദാസ്‌ എന്നായിരുന്നു. ദുർഗാപ്രസാദ് ഖത്രി‎ ഹിന്ദിയിലെഴുതിയ ശാസ്ത്രീയ കുറ്റാന്വേഷണ കഥകൾ മലയാളത്തിലേക്കു മൊഴിമാറ്റം നടത്തിയാണ്‌  ഹിന്ദി അദ്ധ്യാപകനായ അദ്ദേഹം പ്രശസ്തനായത്. ‍അറുപതുകളിൽ വായനശാലകളിൽ ഏറ്റവും കൂടുതൽ വായിക്കപെട്ട പുസ്തകങ്ങൾ കാനം ഇ.ജെ യുടേയും മോഹൻ ഡി. കങ്ങഴയുടേയും ആയിരുന്നു.

## ജീവിതരേഖ
സ്വാതന്ത്ര്യ സമര സേനാനി വൈക്കം രാമൻപിള്ളയുടെയും കടയനിക്കാട്‌ തയ്യിൽ ഗൗരിക്കുട്ടിപ്പിള്ളയുടെയും മകനായി 1932 ല്‌ ജനിച്ചു. വൈക്കം സത്യഗ്രഹത്തിൽ പങ്കെടുക്കാൻ എത്തിയ മഹാത്മജിയുടെ പ്രഭാഷണം മലയാളത്തിൽ മൊഴിമാറ്റം നടത്തിയ രാമൻപിള്ള മകനെ ഹിന്ദി പഠനത്തിനാണ്‌ വിട്ടത്‌. ഹിന്ദിയിൽ ബി.എ. യും പിന്നീട്‌` ബി.ടി. യും പാസ്സായ മോഹൻ എം.എ.എ. പഠനം പൂർത്തിയാക്കാതെ ലക്ഷദ്വീപിൽ അദ്ധ്യാപകനായി ജോലിയിൽ പ്രവേശിച്ചു.
പിന്നീട്‌ കങ്ങഴ, പത്തനാട്‌, ആലക്കോട്‌ രാജാ സ്കൂൾ എന്നിവിടങ്ങളിൽ ഹിന്ദി അദ്ധ്യാപകനായി ജോലി നോക്കി.
### കുടുംബം
വെളിയനാട്‌ പി.ടി വാസുദേവിന്റെ മകൾ,കന്നൂരിൽ അദ്ധ്യാപിക വസുമതിയമ്മ ആയിരുന്നു ഭാര്യ. ആമിന, അമ്മിണി, സുലേഖ, മിനി എന്നിവരാണു മക്കൾ. മൃത്യുകിരണം പരിഭാഷ സമർപ്പിച്ചിരിക്കുന്നത് പരേതയായ സുലേഖയ്ക്കാണ്. പുസ്തകത്തിൽ ഇങ്ങനെ കാണാം: "ഈ നോവലിന്റെ അവസാനത്തെ മിനുക്കുപണികൾ ആരംഭിച്ച 11-6-1958-ൽ യഥാർത്ഥ മൃത്യുകിരണത്തിനിരയായ എന്റെ മകൾ **'സുലേഖ**'യുടെ പാവനസ്മരണയ്ക്ക്."
### മരണം
1979 ഡിസംബർ 29 

## കൃതികൾ
### പരിഭാഷകൾ
*ചെമന്ന കൈപ്പത്തി  (ദുർഗാപ്രസാദ് ഖത്രി)
*മൃത്യുകിരണം (4 ഭാഗം)  (ദുർഗാപ്രസാദ് ഖത്രി)
*രക്തം കുടിക്കുന്ന പേന
*നേഫയിൽ നിന്നൊരു കത്ത്‌
*കറുത്ത കാക്ക
*വെളുത്ത ചെകുത്താൻ (4 ഭാഗം) (ദുർഗാപ്രസാദ് ഖത്രി)
*ഭൂതനാഥൻ (7 ഭാഗം)  (ദേവകീനന്ദൻ ഖത്രി)

### സ്വന്തം കൃതി
*നാട്ടുമങ്ക (കുറ്റാന്വേഷണ നോവൽ)
*കാഞ്ചനാമില്ലിലെ ഗൂഢാലോചന (കുറ്റാന്വേഷണ നോവൽ)
*ജയിൽപുള്ളി (കുറ്റാന്വേഷണ നോവൽ)
*അന്തർദേശീയ കൊള്ളത്തലവൻ (കുറ്റാന്വേഷണ നോവൽ)
*ഭ്രാന്തൻ (സാമൂഹിക നോവൽ)
*അഗ്നിപർവ്വതം (രാഷ്ട്രീയ നോവൽ)
*നേഫായിൽനിന്നൊരു കത്ത് (രാഷ്ട്രീയ നോവൽ)
*ഹിറ്റ്‌ലറുടെ പ്രേതം (ഏകാങ്കങ്ങൾ)
*വെളുത്ത കാക്ക (ചെറുകഥകൾ)
*ആദർശബാലക് (ഹിന്ദി ജീവചരിത്രം)
*മോഹനാ ഹൈസ്കൂൾ ഹിന്ദിഗ്രാമർ (വ്യാകരണം)
*വിശ്വസുന്ദരി

## അവലംബം


വിഭാഗം:1932-ൽ ജനിച്ചവർ
വിഭാഗം:1979-ൽ മരിച്ചവർ
ഗീത (നടി)

തെക്കെ ഇന്ത്യൻ ചലച്ചിത്രവേദിയിലെ ഒരു  നടിയാണ് **ഗീത**. തെലുങ്ക് മാതൃഭാഷയായിട്ടുള്ള ഗീത ആദ്യമായി അഭിനയിച്ചത് തമിഴ് ചിത്രമായ ഭൈരവിയിലാണ്. തമിഴ്, തെലുങ്ക്, മലയാളം എന്നീ ഭാഷകളിൽ അഭിനയിച്ചിട്ടുള്ള ഗീത കുറച്ച് ഹിന്ദി ചിത്രങ്ങളിലും അഭിനയിച്ചിട്ടുണ്ട്.

## ആദ്യ ജീവിതം

ആദ്യ സ്കൂൾ ജീവിതം ബെംഗളൂരു പിന്നീട് കോളേജ് പഠിത്തം ചെന്നൈയിലുമാണ് ഗീത ചെയ്തത്.

## സിനിമ ജീവിതം
1978 ആണ് ഗീത സിനിമയിലേക്ക് വരുന്നത് ,*ഭൈരവി* (തമിഴ്) ആയിരുന്നു ആദ്യ ചിത്രം. ആദ്യ ചിത്രത്തിൽ *സൂപ്പർസ്റ്റാർ രജനി* യുടെ സഹോദരി ആയി അഭിനയിച്ചു.   തെന്നിന്ത്യൻ സിനിമകളിൽ മലയാളം സിനിമയിലാണ് ഗീതക്ക് നല്ല അവസരങ്ങൾ ലഭിച്ചത്. നല്ല അർത്ഥവത്തായ വേഷങ്ങൾ കൊണ്ട് മലയാള സിനിമയിൽ ഉറച്ചു നിൽക്കാൻ ഗീതക്ക് കഴിഞ്ഞു. സംവിധായകൻ കെ. ബാലചന്ദർ ആയിരുന്നു ഗീതയുടെ മലയാളത്തിലെ ഗുരു. നടൻ മോഹൻലാലിനോടൊപ്പം അഭിനയിച്ച  പഞ്ചാഗ്നി എന്ന ചിത്രം വളരെയധികം ശ്രദ്ധിക്കപ്പെട്ടു. ദക്ഷിണേന്ത്യൻ ഭാഷകൾ, കുറച്ചു ഹിന്ദി സിനിമകൾ അടക്കം 200 ൽ അധികം സിനിമകളിൽ അഭിനയിച്ചിട്ടുണ്ട് . ഗീത ,കെ .ബാലചന്ദർ സംവിധാനം ചെയ്ത തമിൾ ടെലീ സീരിയലിൽ അഭിനയിച്ചിട്ടുണ്ട്.

1997 ൽ ഗീത വിവാഹിതയായി ,കുറച്ചു കാലത്തേക്ക് സിനിമയിൽ നിന്നും വിട്ടുനിന്നെങ്കിലും *സന്തോഷ്‌ സുബ്രമാണിയം* (തമിഴ്) , *ഉണക്കും എന്നക്കും*(തമിഴ്) എന്നി ചിത്രങ്ങളിലുടെ ശക്തമായ തിരിച്ചു വരവ് നടത്തി.

### ശ്രദ്ധേയമായ മലയാളചിത്രങ്ങൾ

* പഞ്ചാഗ്നി
* വാത്സല്യം
* സുഖമോ ദേവി
* ഒരു വടക്കൻ വീരഗാഥ
* ആധാരം
* ആവനാഴി

## സ്വകാര്യ ജീവിതം
1997 ൽ ഒരു ചാർട്ടെർഡ് അകൌണ്ടന്റ് ആയ വാസനെ വിവാഹം കഴിച്ചു. ഇവർ ഇപ്പോൾ ന്യൂയോർക്കിൽ താമസമാണ്.

## പുറത്തേക്കുള്ള കണ്ണികൾ
* 
* ഗീതയുടെ ജീവചരിത്രം 

വർഗ്ഗം:1962-ൽ ജനിച്ചവർ
വർഗ്ഗം:ഏപ്രിൽ 13-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ
ഗീതു മോഹൻദാസ്

മലയാളത്തിലെ ഒരു അഭിനേത്രിയും ഡോക്യുമെന്ററി ചലച്ചിത്രസംവിധായകയുമാണ് **ഗീതു മോഹൻ‌ദാസ്**. ശരിയായ പേര് ഗായത്രി മോഹൻ‌ദാസ്. വിളിപ്പേരായ ഗീതു എന്നത് സിനിമയിലേക്ക് വന്നപ്പോൾ തന്റെ സിനിമ പ്പേര് ആയി സ്വീകരിച്ചു. ആദ്യ ചിത്രം 1986 ൽ ഇറങ്ങിയ *[[ഒന്ന് മുതൽ പൂജ്യം വരെ|ഒന്നു മുതൽ പൂജ്യം വരെ]]* എന്ന ചിത്രമാണ്. അഞ്ചു വയസുള്ളപ്പോളാണ് ഗീതു ഈ ചിത്രത്തിൽ അഭിനയിക്കുന്നത്. മലയാളത്തിലെ ഫാസിലിന്റെ  ചിത്രമായ *[[എന്റെ മാമാട്ടുക്കുട്ടിയമ്മയ്ക്ക്|എന്റെ മാമാട്ടിക്കുട്ടി അമ്മക്ക്]]*  എന്ന ചിത്രത്തിന്റെ തമിഴ് പതിപ്പാ‍യ *എൻ ബൊമ്മകുട്ടി അമ്മക്ക്* എന്ന ചിത്രത്തിൽ പ്രധാന വേഷമാണ് ഗീതു ചെയ്തത്.

ഗീതു മോഹൻദാസ് സംവിധാനം ചെയ്ത *കേൾക്കുന്നുണ്ടോ* എന്ന ഡോക്യുമെന്ററി 2009-ൽ ഗോവ അന്താരാഷ്ട്ര ചലച്ചിത്രോത്സവത്തിലെ മികച്ച ഹ്രസ്വചിത്രമായി തിരഞ്ഞെടുക്കപ്പെട്ടിരുന്നു. 
## ചലച്ചിത്രങ്ങൾ

### അഭിനയിച്ചവ

### സംവിധാനം

## അവലംബം

വർഗ്ഗം:1981-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രനടിമാർ
വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മലയാള ഹ്രസ്വചലച്ചിത്രസംവിധായകർ
വർഗ്ഗം:ചലച്ചിത്ര സംവിധായികമാർ
വർഗ്ഗം:ഇന്ത്യൻ ചലച്ചിത്ര സംവിധായികമാർ
ഗോപിക

മലയാളചലച്ചിത്രരംഗത്തെ ഒരു നടിയാണ് ***ഗോപിക*** എന്നറിയപ്പെടുന്ന **ഗേളി ആന്റൊ**.

## ആദ്യകാലം
കേരളത്തിലെ തൃശ്ശൂർ ജില്ലയിലെ  ഒല്ലൂർ ജനനം. പിതാവ്  ആന്റൊ ഫ്രാൻസിസ്, മാതാവ് ഡെസ്സി ആന്റോ. ഒരു സഹോദരി ഗ്ലിനി. ഒല്ലൂർ സെ. റാഫേൽ സ്കൂളിലും, പിന്നീട് കാലിക്കറ്റ് സർവകലാശാലയിലുമായി വിദ്യാഭ്യാസം പൂർത്തീകരിച്ചു. കൂടാതെ ഗോപിക നൃത്തവും  പഠിച്ചിട്ടുണ്ട്. ജയസൂര്യ , വിനീത്  എന്നിവരോടൊപ്പം അഭിനയിച്ച് *പ്രണയമണിത്തൂവൽ* ആണ് ആദ്യചിത്രം .

## വിവാഹം
2008 ജൂലൈ 17 ന് [അയർലണ്ടിൽ] ജോലി നോക്കുന്ന അജിലേഷ് നെ വിവാഹം ചെയ്തു. സിനിമ അഭിനയം വിവാഹത്തോടെ നിർത്തുവാൻ തീരുമാനിക്കുകയും അയർലണ്ടിൽ അജിലേഷിനോടൊപ്പം താമസിക്കാൻ തീരുമാനിക്കുകയും ചെയ്തു.

## സിനിമ ജീ‍വിതം
കോളേജ് പഠനകാലത്ത് മിസ്സ്. കോളേജ് ആയി തിരഞ്ഞെടുക്കപ്പെട്ട ഗേർളി, ഒരു എയർ ഹോസ്റ്റസ് ആവാൻ ലക്ഷ്യമിടുകയും പിന്നീട് മലയാളചലച്ചിത്രവേദിയിൽ എത്തി ച്ചേരുകയും ചെയ്യുകയായിരുന്നു.

### ചില പ്രധാന ചിത്രങ്ങൾ

* *കാണാകണ്ടേൻ*
* *തൊട്ടീ ജയ*
* *ആട്ടോഗ്രാഫ്*
* *4 ദ പ്യൂപ്പിൾ*

ഒരിക്കലും ഒരു സിനിമ നടി ആവുക എന്നെ ലക്ഷ്യം തനിക്ക് ഉണ്ടായിരുന്നില്ലെന്ന് ഗോപിക  ഇടക്ക് പറയുകയുണ്ടായി. തന്റെ ചിത്രങ്ങൾക്ക് താൻ തന്നെയാണ് ശബ്ദം കൊടുക്കുന്നതെന്ന പ്രത്യേകതയും ഗോപികക്ക് ഉണ്ട്.

## അഭിനയിച്ച ചിത്രങ്ങൾ
#### തമിഴ് ചിത്രങ്ങൾ
*2004 -  ആട്ടോഗ്രാഫ്
*2004 - 4 സ്റ്റുഡെന്റ്സ്
*2005 - തൊട്ടി ജയ
*2005 - പൊന്നിയിൻ സെൽ‌വം
*2006 - കണ കണ്ടേൻ
*2006 - അരൻ
*2006 - എം‌ടൻ മകൻ
*2007 - വീരപ്പ്
*2008 - വെള്ളി തിരൈ

#### മലയാളം ചിത്രങ്ങൾ
*2013- ഭാര്യ അത്ര പോര 
*2009-  സ്വന്തം ലേഖകൻ
*2008-  ട്വന്റി20
*2008-  വെറുതെ ഒരു ഭാര്യ
*2008- ജന്മം
*2008-  മലബാർ വെഡ്ഡിംഗ്
*2008-  അണ്ണൻ തമ്പി
*2007- അലിഭായ്
*2007- സ്മാർട്ട് സിറ്റി
*2007- നഗരം
*2006-  മായാവി
*2006-  പോത്തൻവാവ
*2006- ഡോൺ
*2006- കീർത്തിചക്ര
*2006-  പച്ചക്കുതിര
*2005-  ദി ടൈഗർ
*2005- ഫിംഗർ പ്രിന്റ്
*2005-  ചാന്തുപൊട്ട്
*2004-  നേരറിയാൻ സി.ബി.ഐ.
*2004-  ഫോർ ദി പ്യൂപ്പിൾ
*2002-  പ്രണയമണിത്തൂവൽ
*2002- വേഷം

## തെലുങ്ക് ചലചിത്രങ്ങൾ

*2004- നാ ആട്ടോഗ്രാഫ്
*2004-ലത മനസുലു
*2004 - യുവസേന
*2006- വീദി
*2008- വീടു മാമുലോടു കാടു

*2004- കനസിന ലോക് (കന്നട)

## അവലംബം

## പുറത്തേക്കുള്ള കണ്ണികൾ
* 
*Gopika on BharatWaves

വർഗ്ഗം:1984-ൽ ജനിച്ചവർ
വർഗ്ഗം:ഓഗസ്റ്റ് 24-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
സി. നാരായണ റെഡ്ഡി

**സിംഗിറെഡ്ഡി നാരായണ റെഡ്ഡി** (തെലുങ്ക്:సి.నారాయణరెడ్డి) ഒരു പ്രശസ്ത തെലുങ്ക് കവിയാണ്. 1931, ജൂലൈ 29-ന് ആന്ധ്രാപ്രദേശിലെ ഹനുമാജിപ്പേട്ടയിൽ ജനിച്ചു. ഒസ്മാനിയ സർവകലാശലയിൽ അദ്ധ്യാപകനായി പ്രവർത്തിച്ചിട്ടുണ്ട്. ഭാരത സർക്കാർ നൽകുന്ന പദ്മശ്രീ പുരസ്കാത്തിന് 1977-ലും പദ്മഭൂഷൺ പുരസ്കാരത്തിന് 1992-ലും അർഹനായി. 1988-ൽ ഇദ്ദേഹത്തിന്റെ *വിശ്വംബര* എന്ന കവിതക്ക് ഭാരതത്തിലെ ഏറ്റവും ഉയർന്ന സാഹിത്യ പുരസ്കാരങ്ങളിലൊന്നായ ജ്ഞാനപീഠം ലഭിച്ചു. 1997 ഓഗസ്റ്റിൽ രാജ്യസഭയിലേക്ക് നാമനിർദ്ദേശം ചെയ്യപ്പെട്ടു. *രുടുചക്രം* (1964), 
*കർപുര വസന്തരയളു*, *പ്രപഞ്ചപഡളു* (1991) *ഗഡിലൊ സമുദ്രം*(1998) എന്നിവയാണ് മറ്റ് പ്രധാന കൃതികൾ.

വർഗ്ഗം:ജ്ഞാനപീഠം നേടിയ തെലുഗു സാഹിത്യകാരന്മാർ
വർഗ്ഗം:1931-ൽ ജനിച്ചവർ
വർഗ്ഗം:തെലുഗു കവികൾ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
സ്ലാക്ക്‌വേർ‌

പാട്രിക്ക് വോൾക്കർഡിങ്ങ് സ്ലാക്ക് വേർ കമ്പനിക്കായി നിർമ്മിച്ച  ലിനക്സ് വിതരണമാണ് **സ്ലാക്ക് വേർ**. ആദ്യകാല ലിനക്സ് വിതരണങ്ങളിൽ ഒന്നാണ് സ്ലാക്ക് വേർ .
thumb|300px|സ്ലാക്ക് വേർ ഫയൽ മാനേജറിനൊപ്പം
## റിലീസുകൾ

സ്ലാക്ക് വേറിന്റെ ഏറ്റവും പുതിയ x86 റിലീസ് 12.1-ൽ  അൽ‌സ, GCC 4.2.3, ലിനക്സ് 2.6.24.5, കെ.ഡി.ഇ 3.5.9 ,Xfce 4.4.2 തുടങ്ങിയവയുണ്ട്..

'-current' എന്ന പേരിൽ ഒരു പരീക്ഷണ റിലീസും ഇപ്പൊൾ ഉണ്ട്.

## അവലംബം

## ഇതും കാണുക
* സ്ലാക്ക് വേർ അടിസ്ഥാനമാക്കിയ ലിനക്സ് വിതരണങ്ങളുടെ പട്ടിക

## പുറത്തേക്കുള്ള കണ്ണികൾ

* സ്ലാക്ക് വേർ വെബ്സൈറ്റ്
* The Revised Slackware Book Project
* സ്ലാക്ക്വേർ ലിനക്സ് അടിസ്ഥാന വിവരങ്ങൾ 
* സ്ലാക്ക് വേർ ബ്ലോഗ്
* 
* ദ സ്ലാക്ക് വേർൾഡ് (മാഗസിൻ) 
* സ്ലാക്ക്വേർ റിലീസുകളുടെ പട്ടിക 
* സ്ലാക്ക് വേർ നിർമ്മിച്ച പാട്രിക്ക് വോൾക്കർഡിങ്ങുമായുള്ള ഇന്റർവ്യു

വർഗ്ഗം:ഓപ്പറേറ്റിങ് സിസ്റ്റങ്ങൾ
വർഗ്ഗം:സ്വതന്ത്ര സോഫ്റ്റ്‌വേർ
വർഗ്ഗം:ലിനക്സ് വിതരണങ്ങൾ
വർഗ്ഗം:സ്ലാക്ക് വേർ
മണ്ഡപത്തും വാതിൽ

തിരുവിതാംകൂറിൽ താലൂക്ക് ഓഫീസുകളെ മുൻകാലങ്ങളിൽ **മണ്ഡപത്തും വാതിൽ** എന്നാണ്‌ വിളിച്ചിരുന്നത്. ദിവാൻ രാമയ്യങ്കാർ ആണ്‌ ഈ പേരു മാറ്റി താലൂക്ക്‌ ഓഫീസ്‌ എന്നാക്കിയത്‌.അന്നത്തെ തഹസ്സെദാർ പോലീസ്‌ ഓഫീസ്സറും സമ്പ്രതിപ്പിള്ള സബ്‌ ഓഫീസറും ആയിരുന്നു. ഡാണാ നായ്ക്കൻ, ശിപായിമാർ, പ്രവർത്ത്യാർ, പിള്ള എന്നിവർക്കും പോലീസ്‌ അധികാരമുണ്ടായിരുന്നു. പോലീസ്‌ മേലധികാരം ദിവാൻഞ്ഞിക്കായിരുന്നു. അതിനായി ഹജൂർകച്ചേരിയിൽ പോലീസ്‌ *ശിരസ്ത* എന്നൊരു തസ്തിക ഉണ്ടായിരുന്നു. തഹസീൽദാർക്ക്‌ ഏറെ അധികാരമുണ്ടായിരുന്നതിനാൽ ജനങ്ങൾ അയാളെ ഏറെ ഭയപ്പെട്ടിരുന്നു. എഴുത്തുകുത്തുകൾ ഓലയിലായിരുന്നു. അതിൽ വൈദഗ്ദ്ധ്യം ഉള്ള വെള്ളാളപിള്ള്മാരെ എല്ല മണ്ഡപത്തും വാതുക്കലും നിയമിച്ചിരുന്നു. മണ്ഡപത്തും വാതിലിനു സമീപം ഒരു വെള്ളാള വീട്‌` നിശ്ചയമായും കണ്ടിരുന്നു.

പോലീസ്‌ കാര്യങ്ങൾക്കു ഒരു സമ്പ്രതിയും മുതൽപ്പിടിയും കിഴക്കൂട്ടം പിള്ളമാരും ഉണ്ടായിരുന്നു.റവന്യൂകാര്യങ്ങൾക്ക്‌ ഒരു രായസം പിള്ളയും ഡപ്യൂട്ടി രായസമ്പിള്ളയും ഒരെഴുത്തുകാരനും ഉണ്ടായിരുന്നു. മേലാവിലേക്ക്‌ എഴുതുന്ന സാധനങ്ങൾ (എഴുത്തുകുത്തുകൾ) ഇവിടുത്ത്‌ എചെയ്തിയാവിത്‌ എന്നു തമിഴിൽ ആണു തുടങ്ങ്യിരുന്നത്‌. അവസാനം *ഇയ്ച്ചെയ്തിയെല്ലാം രായസം പിള്ള വായിച്ച്‌ ...(ഇന്നയാളെ),, കേൾപ്പിച്ചു വയ്ക്കയും വേണം* എന്നെഴുതിയിരുന്നു.കിഴക്കൂടം കണക്കെല്ലാം തമിഴിലാണ്‌ എഴുതിയിരുന്നത്‌. മണ്ഡപത്തും വാതുക്കൽ കൊടുക്കുന്ന ഹർജികൾ, സങ്കടങ്ങൾ എന്നിവയിലെ ആദ്യ വാചകം *ഇന്ന മണ്ഡപത്തും വാതുക്കൽ ശ്രീപാരകാര്യം ചെയ്‌വാർകൾ മുൻപാകെ* എന്നായിരുന്നു.

എല്ലാ കച്ചേരിക്കും ഒരു വിളക്കുവയ്പ്പുകാരനും വിളക്കിന്‌ എണ്ണയും ഏതാനും ഇരുമ്പ്‌ മാടമ്പിവിളക്കുകളും ഉണ്ടായിരുന്നു.
## ഇതും കാണുക
*തിരുവിതാംകൂർ
## അവലംബം
*പി.നാരായണൻ നായർ ,അരനൂറ്റാണ്ട്‌ എൻ.ബി.എസ്സ്‌ 1972

വിഭാഗം:തിരുവിതാംകൂർ
വിഭാഗം:കേരളചരിത്രം
സദിശം (ജ്യാമിതി)

right|thumb|''A'' യിൽ നിന്നും ''B''യിലേക്കുള്ള ഒരു സദിശം.
മൗലിക ഗണിതശാസ്ത്രത്തിലും ഭൗതികശാസ്ത്രത്തിലും **സദിശം** (Vector) എന്നത് പരിമാണവും ദിശയുമുള്ള ഒരു ജ്യാമിതീയവസ്തുവാണ്. ഒരു സദിശത്തെ ദിശയുള്ള രേഖ കൊണ്ട് സൂചിപ്പിക്കുന്നു. ഇതിനു ഒരു ആരംഭബിന്ദുവും അവസാനബിന്ദുവും ഉണ്ടായിരിക്കും. Aആരംഭബിന്ദുവും B അവസാനബിന്ദുവുമായ ഒരു സദിശത്തെ ഇപ്രകാരം സൂചിപ്പിക്കാം.
:\overrightarrow{AB}.
സദിശത്തിന്റെ പരിമാണം(Magnitude) രേഖയുടെ നീളമാണ്.

വാസ്തവികസംഖ്യകളിലെ പല ബീജീയസംക്രിയകളും സദിശങ്ങളിലെ സംക്രിയകളോട് സമാനമാണ്. സദിശങ്ങൾ കൂട്ടുകയോ കുറക്കുകയോ ഗുണിക്കുകയോ വിപരീതദിശയിലേക്ക് തിരിക്കുകയോ ചെയ്യാം. സംക്രിയകൾ ക്രമനിയമം, സാഹചര്യനിയമം, വിതരണനിയമം ഇവയെല്ലാം പാലിക്കുന്നു. സാമാന്തരികനിയമം ഉപയോഗിച്ച് ഒരേ ആരംഭബിന്ദുവുള്ള രണ്ട് സദിശങ്ങളുടെ തുക കണ്ടെത്താവുന്നതാണ്.
ധനസംഖ്യകൊണ്ടുള്ള ഗുണനം അതായത് അദിശം കൊണ്ടുള്ള ഗുണനം പരിമാണത്തിൽ മാറ്റം വരുത്തുന്നു. ദിശക്ക് മാറ്റം വരാതെ നീളം കൂടുകയോ കുറയുകയോ ചെയ്യാം. ഋണസംഖ്യകൾ കൊണ്ടുള്ള ഗുണനം ദിശക്ക് മാറ്റം വരുത്തുന്നു.

നിർദ്ദേശാങ്ക ജ്യാമിതി ഉപയോഗിച്ച് സദിശങ്ങളേയും സംക്രിയകളേയും വിവരിക്കാവുന്നതാണ്.

### ഗണിത നിറ്വചനം
നിർദ്ദേശാങ്കങ്ങൾ മാറ്റുമ്പോൾ സ്ഥാനാന്തരത്തെപ്പോലെ മാറുന്ന 3 അംഗങ്ങളുള്ള ഏതു ഗണത്തെയും സദിശം എന്നു പറയാം. സ്ഥാനാന്തരം സദിശങ്ങളുടെ അടിസ്ഥാന മാതൃക ആൺ.
അതായത്

 A_i = \sum_{j=1}^3 R_{ij} A_{j} 

ആകുന്ന ഏതു Aയും സദിശമാൺ. ഇവിടെ R എന്നതു transformation matrix ആണ്. ഉദാഹരണത്തിന്‌ rotation.
## അവലംബം
# David J. Griffiths, Introduction to Electrodynamics, ഒന്നാമത്തെ അദ്ധ്യായം.

വർഗ്ഗം:ഗണിതം
വർഗ്ഗം:ഭൗതികശാസ്ത്രം
വയർലെസ് ആക്സസ് പോയിന്റ്

thumb|പ്ലാനറ്റ് WsAP-4000 വയർലെസ് ആക്സസ് പോയിന്റ്
കമ്പ്യൂട്ടറുകൾ തമ്മിൽ കമ്പിയില്ലാതെ സം‌വദന നെറ്റ്‌വർക്ക് സൃഷ്ടിക്കാൻ ഉപയോഗിക്കുന്ന ഉപകരണമാണ്‌ **വയർലെസ്സ് ആക്സസ് പോയിന്റ്**. വൈഫൈ പ്രോട്ടോക്കോളുകൾ ഉപയോഗിച്ചാണ്‌ ഇത് സാധ്യമാക്കുന്നത്. സാധാരണയായി ഒരു നെറ്റ്‌വർക്കിലേക്കു ബന്ധിപ്പിച്ചിരിക്കുന്ന ആക്സസ് പോയിന്റ് കമ്പിയില്ലാതെയും കമ്പിയിലൂടെയുമുള്ള വിനിമയത്തിനു കമ്പ്യൂട്ടറുകളെ സഹായിക്കുന്നു.
## കണക്ഷനുകൾ

ഒരു എപി നേരിട്ട് വയർഡ് ലോക്കൽഏരിയ നെറ്റ്‌വർക്കിലേക്ക് കണക്റ്റുചെയ്യുന്നു, സാധാരണയായി ‌ഇഥർനെറ്റ്, തുടർന്ന് എപി വയർലെസ് ലാൻ സാങ്കേതികവിദ്യ ഉപയോഗിച്ച് വയർലെസ് കണക്ഷനുകൾ നൽകുന്നു, സാധാരണയായി വൈ-ഫൈ, മറ്റ് ഉപകരണങ്ങൾക്ക് ആ വയർഡ് കണക്ഷൻ ഉപയോഗിക്കുന്നതിന് വേണ്ടിയാണ്. എപികൾ ഒന്നിലധികം വയർലെസ് ഉപകരണങ്ങളുടെ ഒരു വയർഡ് കണക്ഷനിലൂടെ ഈ കണക്ഷനെ പിന്തുണയ്ക്കുന്നു.

## അവലംബം
വർഗ്ഗം:വയർലെസ്സ് കമ്പ്യൂട്ടർ ശൃംഖല
വയർലെസ് ലാൻ

right|thumb|250px|പിസി കാർഡ് വയർലൈസ്സ് കാർഡ്.

**വയർലെസ് ലാൻ** അല്ലെങ്കിൽ **ഡബ്ല്യൂലാൻ** എന്നത് കമ്പികളിലൂടെയല്ലാതെ കമ്പ്യൂട്ടറുകളെ‍ തമ്മിൽ ഘടിപ്പിക്കുന്നതിനുള്ള ഒരു സാങ്കേതികവിദ്യയാണ്‌. റേഡിയോ തരംഗമുപയോഗിച്ചുള്ള സ്പ്രെഡ് സ്പെക്ട്രം അല്ലെങ്കിൽ ഒഎഫ്ഡിഎൽ(OFDL) മോഡുലേഷൻ സാങ്കേതിക വിദ്യകളുപയോഗിച്ചാണ്‌ ഒരു പ്രത്യേക ദൂരപരിധിക്കുള്ളിലുള്ള കമ്പ്യൂട്ടറുകളെ വയർലെസ് ലാൻ വഴി ഘടിപ്പിക്കുന്നത്. ഇതുമൂലം ഉപയോക്താക്കൾ ഈ ദൂരപരിധിയിൽ സഞ്ചരിക്കുകയാണെങ്കിലും ശൃംഖലയുമായി ബന്ധപ്പെടാൻ പറ്റുമെന്നൊരു പ്രത്യേകത വയർലെസ് ലാനിനുണ്ട്. 

ഐട്രിപ്പിൾ ഇ(IEEE) 802.11 മാനദണ്ഡങ്ങൾ അടിസ്ഥാനമാക്കിയുള്ള വയർലെസ് ലാനുകൾ ലോകത്തിലെ ഏറ്റവും വ്യാപകമായി ഉപയോഗിക്കുന്ന കമ്പ്യൂട്ടർ നെറ്റ്‌വർക്കുകളാണ്. ഇവയെ സാധാരണയായി വൈ-ഫൈ എന്ന് വിളിക്കുന്നു, ഇത് വൈ-ഫൈ അലയൻസിന്റെ വ്യാപാരമുദ്രയാണ്. ലാപ്‌ടോപ്പ് കമ്പ്യൂട്ടറുകൾ, പ്രിന്ററുകൾ, സ്‌മാർട്ട്‌ഫോണുകൾ, വെബ് ടിവികൾ, ഗെയിമിംഗ് ഉപകരണങ്ങൾ എന്നിവയെ ഇൻറർനെറ്റുമായി ബന്ധിപ്പിക്കുന്ന വയർലെസ് റൂട്ടറുമായി ബന്ധിപ്പിക്കുന്ന ഹോം, ചെറിയ ഓഫീസ് നെറ്റ്‌വർക്കുകൾക്കായി അവ ഉപയോഗിക്കുന്നു. റസ്റ്റോറന്റുകൾ, കോഫി ഷോപ്പുകൾ, ഹോട്ടലുകൾ, ലൈബ്രറികൾ, വിമാനത്താവളങ്ങൾ എന്നിവിടങ്ങളിൽ റൂട്ടറുകൾ നൽകുന്ന ഹോട്ട്‌സ്‌പോട്ടുകൾ പോർട്ടബിൾ വയർലെസ് ഉപകരണങ്ങൾ ഉപയോഗിച്ച് ഇന്റർനെറ്റ് ആക്‌സസ് ചെയ്യാൻ ഉപഭോക്താക്കളെ അനുവദിക്കുന്നു.
## ചരിത്രം
ഹവായ് സർവകലാശാലയിലെ പ്രൊഫസറായ നോർമൻ അബ്രാംസൺ ലോകത്തിലെ ആദ്യത്തെ വയർലെസ് കമ്പ്യൂട്ടർ ആശയവിനിമയ ശൃംഖലയായ അലോഹാനെറ്റ് വികസിപ്പിച്ചെടുത്തു. ഈ സംവിധാനം 1971-ൽ പ്രവർത്തനക്ഷമമായി, കൂടാതെ ഓഹു ദ്വീപിലെ സെൻട്രൽ കമ്പ്യൂട്ടറുമായി ഫോൺ ലൈനുകൾ ഉപയോഗിക്കാതെ ആശയവിനിമയം നടത്താൻ നാല് ദ്വീപുകളിലായി വിന്യസിച്ചിരിക്കുന്ന ഏഴ് കമ്പ്യൂട്ടറുകൾ ഉപയോഗിച്ചു.

right|250px|thumb|54 എംബി/സെക്കൻഡ് ഡബ്ല്യൂലാൻ പിസിഐ(WLAN PCI) കാർഡ് (802.11g)

വയർലെസ് ലാൻ ഹാർഡ്‌വെയറിന് തുടക്കത്തിൽ വളരെ വിലയുണ്ടായിരുന്നു, കേബിളിംഗ് ബുദ്ധിമുട്ടുള്ളതോ അസാധ്യമോ ആയ സ്ഥലങ്ങളിൽ കേബിൾ ചെയ്ത ലാനിന് പകരമായി മാത്രമേ ഇത് ഉപയോഗിച്ചിരുന്നുള്ളൂ. ആദ്യകാല വികസനത്തിൽ വ്യവസായ-നിർദ്ദിഷ്ട പരിഹാരങ്ങളും പ്രൊപ്രൈറ്ററി പ്രോട്ടോക്കോളുകളും ഉൾപ്പെട്ടിരുന്നു, എന്നാൽ 1990-കളുടെ അവസാനത്തിൽ ഇവ സാങ്കേതിക മാനദണ്ഡങ്ങളാൽ മാറ്റിസ്ഥാപിക്കപ്പെട്ടു, പ്രാഥമികമായി ഐ‌ട്രിപ്പിൾഇ 802.11-ന്റെ വിവിധ പതിപ്പുകളിൽ(വൈ-ഫൈ ബ്രാൻഡ് നാമം ഉപയോഗിക്കുന്ന ഉൽപ്പന്നങ്ങളിൽ).

## അവലംബം
വർഗ്ഗം:വയർലെസ്സ് കമ്പ്യൂട്ടർ ശൃംഖല
മണിക്കുട്ടൻ

തെന്നിന്ത്യൻ സിനിമയിലെ ഒരു അഭിനേതാവാണ്‌ **മണിക്കുട്ടൻ(Mk)
** .  മലയാളത്തിലെ ആദ്യചിത്രം വിനയൻ സംവിധാനം ചെയ്ത ബോയ്ഫ്രണ്ട് എന്ന ചിത്രമായിരുന്നു. സിനിമയിലേക്ക് വരുന്നതിനു മുമ്പ് കായംകുളം കൊച്ചുണ്ണി എന്ന  ടെലിവിഷൻ പരമ്പരയിൽ അഭിനയിച്ചു.

## വ്യക്തിജീവിതം
1983 മാർച്ച്‌ 2 ന്    ജെയിംസിന്റെയും ഏല്യാമ്മയുടെയും മകനായി ജനനം. തോമസ് ജെയിംസ് എന്നാണ് യഥാർത്ഥ നാമം.  തിരുവനന്തപുരം പട്ടം സെന്റ് മേരീസ് ഹയർ സെക്കന്ററി സ്കൂളിൽ നിന്ന് പ്രാഥമിക വിദ്യാഭ്യാസവും മഹാത്മാഗാന്ധി കോളേജിൽ നിന്ന് കൊമേഴ്സിൽ ബിരുദവും നേടി.

## അഭിനയ ജീവിതം

മണിക്കുട്ടൻ സൂര്യ ടി.വിയിൽ സമ്പ്രേക്ഷണം ചെയ്തിരുന്ന *[[കായംകുളം കൊച്ചുണ്ണി]]* എന്ന പരമ്പരയിൽ കായംകുളം കൊച്ചുണ്ണിയുടെ കൗമാരം അഭിനയിച്ചുകൊണ്ട് അഭിനയരംഗത്ത് അരങ്ങേറ്റം കുറിച്ചു. . 2005 ൽ വിനയൻ സംവിധാനം ചെയ്ത *[[ബോയ് ഫ്രണ്ട്]]* എന്ന മലയാള ചലച്ചിത്രത്തിലൂടെ സിനിമാ മേഖലയിലും വരവറിയിച്ചു. തുടർന്ന് നിരവധി ചലച്ചിത്രങ്ങളിൽ നായകൻ, വില്ലൻ, സഹനടൻ എന്നിങ്ങനെ വിവിധ വേഷങ്ങൾ കൈകാര്യം ചെയ്തു.

## അഭിനയിച്ച ചിത്രങ്ങൾ

## ടെലിവിഷൻ
### സീരിയലുകൾ
* *ദേവീ മാഹാത്മ്യം* (ഏഷ്യാനെറ്റ്)
* *ബ്ലാക്ക് & വൈറ്റ്* (ഏഷ്യാനെറ്റ്)
* *[[കായംകുളം കൊച്ചുണ്ണി]]* (സൂര്യ ടി.വി.)

### അവതാരകനായി
* *സൂപ്പർ ജോഡി* (സൂര്യ ടി.വി.)
* *റാണി മഹാറാണി* (സൂര്യ ടി.വി.)

### റിയാലിറ്റി ഷോ
* *[[ബിഗ് ബോസ് മലയാളം Winner]] സീസൺ 3* (ഏഷ്യാനെറ്റ്)

## അവലംബം

## ബാഹ്യ കണ്ണികൾ
* 

വർഗ്ഗം:ജീവിച്ചിരിക്കുന്നവർ
ഖുറതുലൈൻ ഹൈദർ

** ഖുറത്-ഉൽ-ഐൻ-ഹൈദർ** (ജനുവരി 20, 1926, അലിഗഢ്, ഉത്തർ പ്രദേശ്– ഓഗസ്റ്റ് 21, 2007, നോയ്ഡ, ഉത്തർ പ്രദേശ്)ഒരു പ്രശസ്ത ഉർദു നോവലിസ്റ്റും ചെറുകഥാകൃത്തും പത്രപ്രവർത്തകയുമായിരുന്നു. **ഐനി ആപ** എന്ന പേരിലാണ് ഇവർ അറിയപ്പെട്ടിരുന്നത്. പിതാവ് സജ്ജാദ് ഹൈദർ യൽദറമും  മാതാവ് നസ്‌ർ സഹ്‌റയും പ്രശസ്ത സാഹിത്യകാരായിരുന്നു. *ആഗ് കാ ദരിയ* ആണ് ഇവരുടെ ഏറ്റവും മികച്ച കൃതിയായി കണക്കാക്കപ്പെടുന്നത്. 1989-ൽ *ആഖിർ-എ-ശബ് കെ ഹംസഫർ* എന്ന നോവലിന് ജ്ഞാനപീഠ പുരസ്കാരം ലഭിച്ചു. ഭാരത സർക്കാരിന്റെ പദ്മശ്രീ, പദ്മഭൂഷൺ പുരസ്കാരങ്ങളും ലഭിച്ചിട്ടുണ്ട്. *പത്ഝഡ് ‍കീ ആവാസ്* (1965), *രോഷ്നീ കീ രഫ്താർ* (1982), *ചായെ കേ ബാഗ്* (1965) തുടങ്ങിയവ പ്രധാന കൃതികളിൽ ചിലതാണ്.

## രചനകൾ
പന്ത്രണ്ടോളം നോവലുകളും നാല് ചെറുകഥാ സമാഹാരങ്ങളും ക്വുറതുലൈൻ ഹൈദറിന്റെതായിട്ടുണ്ട്.അവരുടെ കൃതികൾ ഇംഗ്ലീഷ് ഉൾപെടെ നിരവധി ഭാഷകളിലേക്ക് വിവർത്തനം  ചെയ്യപ്പെട്ടിട്ടുണ്ട്.
* നോവലുകൾ 
*# ആഗ് കാ ദരിയ 
*# ആഖിറെ ശബ് കേ ഹംസഫർ 
*# മേരേ ഭീ സനം ഖാനേ (1949)
*# ചാന്ദിനി ബീഗം 
*# കാറേ ജഹാൻ ദരാസ് ഹേ 
*# രോഷ്നി കി രഫ്താർ (1982)
*# സഫീനയെ ഗമെ ദിൽ (1952)
*# പത്ഝഡ് കി ആവാസ് (1965) 
*# ഗർദിഷെ രംഗ് എ ചമൻ 
*# ചായെ കേ ബാഗ് (1965)
*# ദിൽറുബ
*# സീതാഹരൻ 
*# അഗലേ ജനം മോഹേ ബിട്ടിയാ ന കീജോ

## അവലംബം

## പുറം കണ്ണികൾ
* ഖുറതുലൈൻ ഹൈദറിനെ കുറിച്ച് ലൈബ്രറി കോൺഗ്രസ്സിൽ

വർഗ്ഗം:ഉർദു നോവലെഴുത്തുകാർ
വർഗ്ഗം:1926-ൽ ജനിച്ചവർ
വർഗ്ഗം:ജ്ഞാനപീഠം നേടിയ ഉർദു സാഹിത്യകാരന്മാർ
വർഗ്ഗം:പാകിസ്താനിൽ നിന്നും ഇന്ത്യയിലേക്ക് കുടിയേറിയവർ
അഭിന്നകസംഖ്യ

ഗണിതശാസ്ത്രത്തിൽ രണ്ട് പൂർണ്ണസംഖ്യകളുടെ അനുപാതമായി സൂചിപ്പിക്കാനാവാത്ത വാസ്തവികസംഖ്യകളേയാണ് **അഭിന്നക സംഖ്യകൾ** അഥവാ **അഭിന്ന സംഖ്യകൾ** എന്ന് പറയുന്നത്. ഭിന്നസംഖ്യകളല്ലാത്ത എല്ലാ വാസ്തവികസംഖ്യകളും അഭിന്നസംഖ്യകളാണ്. അതായത് ഒരു ഭിന്നകം ആയി സൂചിപ്പിക്കാൻ സാധിക്കാത്ത സംഖ്യകളാണിവ. പരിബദ്ധ ദശാംശങ്ങളായോ ആവർത്തക  ദശാംശങ്ങളായോ ഭിന്നസംഖ്യകളെ സൂചിപ്പിക്കാറുണ്ട്. അഭിന്നസംഖ്യകൾ √2,√3 തുടങ്ങിയ കരണികളോ e, പൈ തുടങ്ങിയ അബീജീയസംഖ്യകളോ  ആവാം.
## ഉദാഹരണങ്ങൾ
### 2ന്റെ വർഗ്ഗമൂലം
2ന്റെ വർഗ്ഗമൂലം ഒരു അഭിന്നകസംഖ്യയാണ്. ഇത്  വൈരുദ്ധ്യം ഉപയോഗിച്ച് തെളിയിക്കാം. അതായത് √2 ഭിന്നസംഖ്യയാണെന്ന് കരുതുക. ഭിന്നസംഖ്യകളെ പൂർണ്ണസംഖ്യകളുടെ ഭിന്നകമായി സൂചിപ്പിക്കാം. ആയതിനാൽ √2നെ ഒരു ഭിന്നകമായി സൂചിപ്പിക്കാം. √2 = m/n, (m,n) = 1 അതായത് mഉം nഉം പരസ്പരം അഭാജ്യങ്ങളാണ്, ഇവക്ക് പൊതുഘടകങ്ങൾ ഉണ്ടാവില്ല. കൂടാതെ ഇവ വീണ്ടും ലഘൂകരിക്കാനാവാത്ത ഘടകങ്ങളും ആയിരിക്കും. വർഗ്ഗം കണ്ടാൽ 2=m2/n2  എന്ന് കിട്ടുന്നു. അതായത് 2n2=m2. ആയതിനാൽ m ഒരു ഇരട്ടസംഖ്യയാണെന്ന്   കാണാം,

ഇനി m = 2p എന്നു കരുതുക അപ്പോൾ 4p2=2n2 എന്നെഴുതാം. ഇതിൽ നിന്നും nഉം ഒരു ഇരട്ടസംഖ്യയാണെന്ന് കാണാം. എന്നാൽ ഇത് (m,n) = 1എന്ന വ്യവസ്ഥക്ക് എതിരാണ്. ആയതിനാൽ √2 ഒരു ഭിന്നകമല്ല, അഭിന്നസംഖ്യയാണെന്ന് കിട്ടുന്നു.

വർഗ്ഗം:സംഖ്യകൾ
പ്രഗതി മൈദാൻ

ഡെൽഹിയിലെ ഒരു പ്രധാന പ്രദർശനമൈതാനമാണ് **പ്രഗതി മൈദാൻ** (ഹിന്ദി:प्रगती मैदान, ഇം‌ഗ്ലീഷ് അർത്ഥം - "progress grounds"). വളരെയധികം പ്രത്യേകതകൾ നിറഞ്ഞ കെട്ടിടങ്ങളും പ്രദർശനശാലകളും നിറഞ്ഞതാണ് ഈ സമുച്ചയം. ഇന്ത്യയിലെ കേന്ദ്രസർക്കാറിന്റെ വ്യവസായമന്ത്രാലയത്തിനു കീഴിൽ പ്രവർത്തിക്കുന്ന ഇന്ത്യ ട്രേഡ് പ്രോമോഷൻ ഓർഗനൈസേഷൻ ആണ്‌ ഇതിന്റെ മേൽനോട്ടം വഹിക്കുന്നത്.  

ചെറിയ ചെറിയ കെട്ടിടങ്ങളായി തിരിച്ചിരിക്കുന്ന ഈ മൈതാനം ഒട്ടേറെ ദേശീയ, അന്താരാഷ്ട്ര പ്രദർശനങ്ങൾക്ക് വേദിയാകാറുണ്ട്. ഇവിടെ സ്ഥിരമായുള്ള അഞ്ച് പ്രദർശനശാലകളും കൂടാതെ ഏതു തരത്തിലുമുള്ള പ്രദർശനങ്ങൾക്കും അനുയോജ്യമായ കെട്ടിടങ്ങളും ഉണ്ട്. നെഹ്രു പവലിയൻ, അറ്റോമിക് എനർജി പവലിയൻ, ഡിഫൻസ് പവലിയൻ എന്നിവ സ്ഥിരമായി ഇവിടെ സ്ഥാപിച്ചിരിക്കുന്ന ഹാളുകളിൽ ഉൾപ്പെടുന്നതാ‍ണ്. 149 ഏക്കറോളം (61,290 ചതുരശ്രമീറ്റർ) പരന്നു കിടക്കുന്ന ഈ മൈതാനത്തിൽ ആകെ 16 കെട്ടിടങ്ങളും, 10,000 ചതുരശ്രമീറ്റർ തുറന്ന പ്രദർശനയോഗ്യമായ സ്ഥലവും ഉണ്ട്. 

## ചരിത്രം
1972ൽ അന്താരാഷ്ട്ര വില്പനമേളയോടനുബന്ധിച്ചാണ് പ്രഗതി മൈദാൻ സ്ഥാപിക്കപ്പെട്ടത്. 

## പ്രധാന മേളകളും പ്രദർനങ്ങളും

വർഷം തോറും ഇവിടെ സ്ഥിരം നടക്കാറുള്ള സ്ഥിരം പ്രദർശനങ്ങളിൽ ചിലത് താഴെ പറയുന്നവയാണ്. 

* ഇന്ത്യ അന്താരാഷ്ട്ര വാണിജ്യമേള
* ലോക പുസ്തകമേള
* ന്യൂ ഡെൽഹി വാഹനപ്രദർശനമേള

## ചിത്രങ്ങൾ

Image:Pragati Maidan, inside hall 14.JPG|ഹാൾ 14 നകത്ത് ഒരു മേളക്കിടയിൽ 
Image:Pragati Maidan lake.JPG| പ്രഗതി മൈതാനത്തിനകത്തെ തടാകം
Image:Pragati Maidan, Hall 1.JPG| ഹാൾ -1 ലെ ദൃശ്യം
Image:Pragati Maidan, inside hall 14.JPG| ഹാൾ-14 
Image:Pragati Maidan, inside hall 18 (1).JPG| ഹാൾ-18 ൽ നിന്ന്
Image:Pragati Maidan, inside hall 18 (2).JPG| ഹാൾ-18 മറ്റൊരു ദൃശ്യം
Image:Pragati Maidan, inside hall 18 (3).JPG| ഹാൾ-18 ൽ നിന്ൻ
പ്രമാണം:Punjab counter in IITF 2008.jpg|2008 ലെ ഐ.ഐ.ടി.എഫ്. ട്രേഡ് ഫെയറിൽ പഞ്ചാബ് പവലിയൻ
പ്രമാണം:Pragathi maidan Delhi Center Pond.jpg|നടുതടാകം
പ്രമാണം:Pragathi maidan Delhi1.jpg|
പ്രമാണം:Delhi Pavalion IITF 2008.jpg|2008 ലെ ഐ.ഐ.ടി.എഫ്. ട്രേഡ് ഫെയറിൽ ഡെൽഹി പവലിയൻ
പ്രമാണം:Dancers Performing in center stage IITF 2008.jpg|2008 ലെ ഐ.ഐ.ടി.എഫ്. ട്രേഡ് ഫെയറിൽ സെന്റർ സ്റ്റേജിലെ ഒരു പരിപാടി


## എത്തിച്ചേരാനുള്ള വഴി‍

* നിസ്സാമുദ്ദീൻ റെയിൽ‌വേ സ്റ്റേഷനിൽ നിന്നും 3 കി.മി. 
* ഡെൽഹി അന്താരാഷ്ട്ര വിമാനത്താവളത്തിൽ നിന്നും 15കി. മി
* ഡെൽഹി അന്തർസംസ്ഥാന ബസ് ടെർമിനലിൽ നിന്നും 8 കി. മി
* ഡെൽഹി മെട്രോ റെയിൽ‌വേക്ക് പ്രഗതി മൈതാനത്തിനകത്ത് തന്നെ ഒരു സ്റ്റേഷൻ ഉണ്ട്. 

## അവലംബം

## പുറത്തേക്കുള്ള കണ്ണികൾ
* ഇന്ത്യ ട്രേഡ് പ്രോമോഷൻ ഓർഗനൈസേഷൻ - ഔദ്യോഗിക വെബ് സൈറ്റ്
* CIIയുടേ ഇന്ത്യൻ വില്പനമേളയെ കുറിച്ച് 
* ഇന്ത്യൻ വില്പനമേള 

വർഗ്ഗം:മൈതാനങ്ങൾ
കട്ടപ്പന (വിവക്ഷകൾ)

*കട്ടപ്പന - ഇടുക്കി ജില്ലയിലെ ചെറിയ പട്ടണം.
* കട്ടപ്പന നഗരസഭ
*കട്ടപ്പന ബ്ലോക്ക് പഞ്ചായത്ത്
സുഭാഷ് മുഖോപാധ്യായ

**സുഭാഷ് മുഖോപാധ്യായ** 20-ആം നൂറ്റാണ്ടിലെ പ്രധാന ബെംഗാളി കവികളിൽ ഒരാളായിരുന്നു. 1919 ഫെബ്രുവരി 12-ന് പശ്ചിമബംഗാളിലെ നാദിയ ജില്ലയിലെ കൃഷ്ണനഗറിൽ ജനിച്ചു. വിദ്യാലയ ജീവിതത്തിൽ ഇടതുപക്ഷ രാഷ്ട്രീയത്തിൽ സജീവമായി പ്രവർത്തിച്ചു. 

1940-ൽ വിദ്യാർത്ഥിയായിരിക്കുമ്പോൾത്തന്നെ ആദ്യ കൃതിയായ *പഡതിക്* (കാലാൾ പടയാളി) രചിച്ചു. 1964-ൽ സാഹിത്യ അക്കാദമി പുരസ്കാരവും 1991-ൽ ജ്ഞാനപീഠ പുരസ്കാരവും ലഭിച്ചു. *ചിർക്കുട്*, *അഗ്നികോൺ*, *ഏ ഭായ്*, *ഫൂൽ ഫുഡക്* തുടങ്ങിയവ മറ്റ് പ്രധാന കൃതികളിൽ ചിലതാണ്. 

2003 ജൂലൈ 8-ന് കൊൽക്കത്തയിൽ വച്ച് അന്തരിച്ചു.

## അവലംബം

വിഭാഗം:ജ്ഞാനപീഠം നേടിയ ബംഗാളി സാഹിത്യകാരന്മാർ
വിഭാഗം:ബംഗാളി സാഹിത്യകാരന്മാർ

വർഗ്ഗം:1919-ൽ ജനിച്ചവർ
വർഗ്ഗം:2003-ൽ മരിച്ചവർ
വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
വി.കെ. ഗോകാക്

**വിനായക കൃഷ്ണ ഗൊകാക്** (ഓഗസ്റ്റ് 9, 1909 - ഏപ്രിൽ 28, 1992) ഒരു കന്നഡ സാഹിത്യകാരനായിരുന്നു. ജ്ഞാനപീഠ പുരസ്കാരം നേടിയ അഞ്ചാമത്തെ കന്നഡ സാഹിത്യകാരനാണ് ഇദ്ദേഹം.   ഇതിനും മുൻപേ ഗോകാക് ജ്ഞാനപീഠ കമ്മിറ്റിയിലെ അംഗമായിരുന്നു. 

## ജീവിതരേഖ
ഗോകാക്കിൻറ്റെ അച്ഛൻ കൃഷ്ണറാവു വക്കീലായിരുന്നു. ഗൊകാക്ക് ജനിച്ച കാലത്ത് സവണൂര് നവാബിൻറെ ഭരണത്തിന് കീഴ്‍പ്പെട്ട ഒരു ചെറിയ സംസ്ഥാനമായിരുന്നു. ഗോകാക്ക് സവണൂരിലും ധാർവാഡിലും വെച്ച് വിദ്യാഭ്യാസം പൂർത്തിയാക്കി. ധാർവാഡിൽ പഠനത്തിന് ചെന്നപ്പോഴാണ് വരകവി ബേന്ദ്രെയുമായി അടുത്തത്. ബേന്ദ്രെയുടെ പ്രോൽസാഹനത്തോടെ ഗൊകാക്കിൻറെ സാഹിത്യ പര്യടനം തുടർന്നു.ബേന്ദ്രെ തൻറെ ഗുരുവും മാർദർശകനും ആയിരുന്നുവെന്ന് ഗോകാക്ക് പല തവണ പറഞ്ഞിട്ടുള്ളതാണ്.
 
## കൃതികൾ
കഴിഞ്ഞ നൂറ്റാൺടിലെ കന്നഡ എഴുത്തുകാരിൽ അഗ്രഗണ്യനായ ഗോകാക്കിൻറെ രചനകൾ വിപുലവും വ്യാപകവുമായതാണ്. ഗോകാക്ക് കന്നഡയിലും ഇംഗ്ലീഷിലും പല കൃതികൽ രചിച്ചു. ഇംഗ്ലിഷിൽ മുപ്പതിൽ കൂടുതൽ കൃതികൽ രചിച്ചിട്ടുണ്ട്. ഗോകാക്കിൻറെ ആദ്യത്തെ കൃതി *കലോപാസകരു* എന്നതാണ്. ആദ്യത്തെ പ്രാവിശ്യം ഇംഗ്ലണ്ടിലേക്ക് പോയിവന്ന സമുദ്രയാനത്തെ കുറിച്ച് ഗോകാക്ക് എഴുതിയ *സമുദ്ര ഗീതെഗളു*, *സമുദ്രദാചെയിന്ദ* എന്ന കൃതികൾ മഹത്ത്വം അർഹിക്കുന്നവയാണ്. ഗോകാക്ക് *നവൊദയ* പന്ഥാവിലൂതെ സംചരിച്ച സാഹിത്യകാരനാണെങ്കിലും കന്നഡ സാഹിത്യത്തിൽ *നവ്യ* പന്ഥാവിൻറെ തുടക്കം ഗോകാക്കിലൂടെ ആയിരുന്നു എന്ന അഭിപ്രായവും നിലവിലുണ്ട്. നാടകം, പ്രബന്ധം, സഞ്ചാര കഥനം, നിരൂപണം തുടങ്ങിയ പ്രകാരങ്ങളിൽ ഗോകാക്ക് പല കൃതികൾ രചിച്ചു. ഗോകാക്ക് രചിച്ച് *സമരസവേ ജീവന* എന്ന നോവൽ പ്രശസ്തമായി. "ജനനായക" ഗോകാക്കിൻറെ പ്രസിദ്ധ നാടകമാണ്.
പന്ത്രൺട് ഖൺടികകളും 35,000 വരികളും ഉൾപ്പെട്ടുകൊണ്ട് വേദ കാലഘട്ടത്തേക്കുറിച്ച് പ്രതിപാദിക്കുന്ന ഈ ഗ്രന്ഥം ഒരുപക്ഷേ 20-ആം നൂറ്റാണ്ടിൽ എഴുതപ്പെട്ട ഏറ്റവും വലിയ ഇതിഹാസ കൃതിയാകാം. വിശ്വാമിത്രനാണ് ഈ കൃതിയിലെ കഥാനായകൻ.

## പുരസ്കാരങ്ങൾ‍
1958ൽ ബെള്ളാരിയിൽ വെച്ച് കന്നഡ സാഹിത്യ പരിഷത്ത് സംഘടിപ്പിച്ച കന്നഡ സാഹിത്യ സമ്മേളനത്തിൻറെ അദ്ധക്ഷൻ ഗോകാക്ക് ആയിരുന്നു. 1967ൽ കർണാടക സർവ്വകലാശാലയും 1979ൽ കാലിഫൊർണിയയിലെ പസിഫിക്ക് സർവ്വകലാശാലയും ഹോണററി ഡോക്ട്ടറേറ്റ് നൽകി ആദരിച്ചു. 

*ഭാരത സിന്ധു രശ്മി* എന്ന ഇതിഹാസ കൃതിക്കാണ് ജ്ഞാനപീഠം ലഭിച്ചത്.  *ദ്യാവാ പൃഥ്വി* എന്ന കവിതാ സമാഹരത്തിന് 1960ൽ കേന്ദ്ര സാഹിത്യ അക്കാദമി അവാർഡ് ലഭിച്ചു. 

## ഗൊകാക്ക് റിപ്പോർട്ട്
1980ൽ സംസ്ഥാനതല ഹൈസ്ക്കൂൾ വിദ്യാഭ്യാസത്തിൽ ഭാഷകളുടെ സ്ഥിതിഗതികളെ കുറിച്ച് അന്വേഷിക്കാൻ കർണാടക സർക്കാർ ഗോകാക്കിൻറെ അദ്ധക്ഷതയിൽ ഒരു കമ്മിറ്റി രചിക്കുകയുന്ടായി. ഈ റിപ്പോർട്ട് കന്നഡ ഭാഷയ്ക്ക് സർവ്വമാന്യത നൽകുന്നതായിരുന്നു. *ഗോകാക്ക് റിപ്പോ‍ട്ടിനെ* പിൻതുണച്ചുകൊണ്ട് ആളുകൾ പൊതുവഴിയിൽ ഇറങ്ങി. കർണാടകയിൽ നടന്ന ഏറ്റവും വലിയ സമരം ഇതാണെന്ന് പറയപ്പെടുന്നു. പിൽക്കാലത്ത് ഈ സമരം *ഗൊകാക്ക് സമരം* എന്ന് അറിയപ്പെട്ടു.

## അവലംബങ്ങൾ‍‍

## പുറത്തേക്കുള്ള കണ്ണികൾ‍‍‍
* Na Kanda Gokak - By Jeevi Kulkarni

വർഗ്ഗം:1909-ൽ ജനിച്ചവർ
വർഗ്ഗം:1992-ൽ മരിച്ചവർ
വർഗ്ഗം:ജ്ഞാനപീഠം നേടിയ കന്നഡ സാഹിത്യകാരന്മാർ
വർഗ്ഗം:കന്നഡ സാഹിത്യകാരന്മാർ
വർഗ്ഗം:സാഹിത്യകാരന്മാർ
ആനന്ദഭൈരവി (രാഗം)

കർണ്ണാടകസംഗീതത്തിലെ 72 മേളകർത്താരാഗങ്ങളിലെ 20-ാം രാഗമായ നഠഭൈരവിയുടെ ജന്യരാഗമായി പൊതുവിൽ കണക്കാക്കപ്പെടുന്ന **ആനന്ദഭൈരവി** വളരെ പഴക്കം അവകാശപ്പെടുന്ന ഒരു രാഗമാണ്‌. ശ്ലോകങ്ങൾ, താരാട്ടുകൾ, നാടൻപാട്ടുകൾ എന്നിവ ചിട്ടപ്പെടുത്തുന്നതിന് ഈ രാഗം ഉപയോഗിക്കാറുണ്ട്. കരുണ, ശൃംഗാരഭാവങ്ങൾ ഇത് ജനിപ്പിക്കുന്നു. വിളംബിതകാലത്തിൽ ആലപിക്കുമ്പോഴാണ് ഈ രാഗത്തിന് പൂർണ്ണത കൈവരുന്നത്.

ശ്യാമശാസ്ത്രികൾ ധാരാളം കൃതികൾ  ഈ രാഗത്തിൽ ചിട്ടപ്പെടുത്തിയിട്ടുണ്ട്.
## ചരിത്രം
നാടോടിപ്പാട്ടുകളിലും താരാട്ടുകളിലും മറ്റും ഉപയോഗിച്ചിരിക്കുന്നത് തെളിവായെടുത്താൽ ആനന്ദഭൈരവി വളരെ പുരാതനമായ രാഗമാണ്. എന്നാൽ പതിനേഴാം നൂറ്റാണ്ടു മുതലുള്ള ഗ്രന്ഥങ്ങളിൽ മാത്രമേ ഈ രാഗത്തെക്കുറിച്ചുള്ള രേഖകൾ ഉള്ളൂ
## ലക്ഷണം
20-ആം മേളകർത്താരാഗമായ നടഭൈരവിയിൽ ജന്യമായ താഴെക്കാണുന്ന ആരോഹണ-അവരോഹണങ്ങളടങ്ങിയ ഒരു വക്ര ഷാഡവ സമ്പൂർണ്ണരാഗമാണ്‌ ആനന്ദഭൈരവി.

 ആരോഹണം:സ ഗ രി ഗ മ പ ധ പ സ 
 അവരോഹണം:സ നി ധ പ മ ഗ രി സ
ആരോഹണത്തിലും അവരോഹണത്തിലും ജനകരാഗമായ നടഭൈരവിയിൽ നിന്നും വ്യത്യസ്തമായി അന്യസ്വരം ചതുശ്രുതിധൈവതം ചില സഞ്ചാരങ്ങളിൽ ഉപയോഗിക്കുന്നതിനാൽ ഇത് ഒരു ഭാഷാംഗരാഗമാണ്‌.
### ശുദ്ധധൈവതം ഉപയോഗിക്കുന്ന സഞ്ചാരങ്ങൾ
 പ ധ പ മ
 മ ധ പ മ ഗ രി

### ചതുശ്രുതിധൈവതം ഉപയോഗിക്കുന്ന സഞ്ചാരങ്ങൾ
 പ ധ പ സ
 പ ധ നി ധ നി പ
 സ നി ധ പ
### ഖരഹരപ്രിയ
ശുദ്ധധൈവതത്തേക്കാൾ ചതുശ്രുതിധൈവതം കൂടുതലായി ഉപയോഗിക്കുന്നതിനാൽ ചില സംഗീതജ്ഞർ ഈ രാഗത്തെ 22-ആമത് മേളകർത്താരാഗമായ ഖരഹരപ്രിയയിൽ നിന്നും ജന്യമാണെന്ന് കണക്കാക്കുന്നു.

## ത്യാഗരാജരും ആനന്ദഭൈരവിയും
വളരെ പ്രസിദ്ധവും പുരാതനവുമായ ആനന്ദഭൈരവി രാഗത്തിൽ ത്യാഗരാജസ്വാമികളുടെ വെറും നാലു കൃതികളേ ഉള്ളൂ. ഇതേപ്പറ്റി ഒരു കഥയുണ്ട്. ഒരിക്കൽ സ്വാമികൾ ഒരു നാടോടി സംഘത്തിന്റെ നൃത്ത-നാടക പരിപടി കാണുകയുണ്ടായി. കൃഷ്ണന്റെയും രാധയുടെയും കഥയുള്ള ആ പരിപാടിയിൽ ആനന്ദഭൈരവി രാഗത്തിൽ *മഥുര നഗരിലോ* എന്നു തുടങ്ങുന്ന ഗാനം അവർ പാടിയത് അദ്ദേഹത്തിനു വളരെയധികം ഇഷ്ടമാവുകയും അവർക്ക് ഇഷ്ടമുള്ള തനിക്കു നൽകാനാവുന്ന ഒരു സമ്മാനം ആവശ്യപ്പെട്ടുകൊള്ളാൻ പറയുകയും ചെയ്തു. ഏറെ നേരത്തെ ചിന്തയ്ക്കു ശേഷം അവർ ആനന്ദഭൈരവി തന്നെ സമ്മാനമായി ചോദിച്ചു. അതായത് **ഇനി മേലാൽ സ്വാമികൾ ആ രാഗം പാടരുത്** എന്നാണ് അവർ ആവശ്യപ്പെട്ടത്. ഭാവിയിൽ ഈ കഥ കേൾക്കുന്നവർ തങ്ങളെ ഓർക്കാൻ വേണ്ടിയാണത്രേ അവർ അങ്ങനെയൊരു ആവശ്യം ഉന്നയിച്ചത്.

## കൃതികൾ

## മലയാള ഗാനങ്ങൾ
{| class="wikitable sortable"
|-
!ഗാനം
!ചലച്ചിത്രം
|-
|വാൽക്കണ്ണെഴുതിയ മകരനിലാവിൽ
|പൈതൃകം
|-
|കണ്ണീർപ്പൂവിന്റെ കവിളിൽ തലോടി
|കിരീടം
|-
|താനേപൂവിട്ട മോഹം
|സസ്നേഹം
|-
|ആലായാൽ തറ വേണം
|ആലോലം
|-
|ആറാട്ടിനാനകൾ എഴുന്നള്ളി
|ശാസ്ത്രം ജയിച്ചു മനുഷ്യൻ തോറ്റു
|-
|ശബരിമലയിൽ തങ്കസൂര്യോദയം
|സ്വാമി അയ്യപ്പൻ
|-
|കാവേരിത്തീരത്തെ കളമെഴുതും മുറ്റത്തെ 
|കൈക്കുടന്ന നിലാവ്
|-

|നീയേ എൻ തായേ
|മരക്കാർ അറബിക്കടലിന്റെ സിംഹം
|-

## അവലംബം


വിഭാഗം:നഠഭൈരവിയുടെ ജന്യരാഗങ്ങൾ
ഠാണാവ്‌

മുൻകാലത്ത് കേരളത്തിൽ നിലവിലുണ്ടായിരുന്ന തടവറകളാണ്‌ **ഠാണാവ്** എന്ന് അറിയപ്പെടുന്നത്.മുന്പ് ഇത്തരം തടവറകൾ നിലനിന്നിരുന്നയിടങ്ങൾ ഇപ്പോഴും ഇതിനോടു ബന്ധപ്പെട്ട പേരുകളിൽ അറിയപ്പെടുന്നുണ്ട്. കോട്ടയം ജില്ലയിൽ, കാനത്തിനു സമീപം, തേനി- മുണ്ടക്കയം-വാഴൂർ-കാനം- കാഞ്ഞിരപ്പാറ - ചങ്ങനാശ്ശേരി വഴിയുണ്ടായിരുന്ന നടപ്പാത ചങ്ങാനശ്ശേരി റോഡിൽ സന്ധിക്കുന്ന ഭാഗത്ത്‌ ഒരു ഠാണാവ്‌ ഉണ്ടായിരുന്നു. അവിടെയുള്ള ക്രിസ്ത്യൻ ഭവനത്തിന്‌ **ഠാണാവുങ്കൽ** എന്നണു പേർ. ബസ്റ്റോപ്പിനു ഡാണാവുങ്കൽപടി എന്നും. ഹരിപ്പാടിനടുത്തുള്ള **ഠാണപ്പടി**യിലും ഒരു ഠാണാവുണ്ടായിരുന്നു. ഇരിങ്ങാലക്കുടയിലെ ഇപ്പോൾ സബ്‌ജയിൽ സ്ഥിതിചെയ്യുന്ന സ്ഥലവും ഠാണാവ്, ഠാണ എന്നീ പേരുകളിലാണ് അറിയപ്പെടുന്നത്.

## ഇതും കാണുക
* പ്രാചീനകേരളത്തിലെ ശിക്ഷാരീതികൾ
* തിരുവിതാംകൂറിലെ ശിക്ഷാരീതികൾ
## അവലംബം

വിഭാഗം:കേരളചരിത്രം
വർഗ്ഗം:കേരളത്തിലെ ജയിലുകൾ
നീലാംബരി

കർണ്ണാടക സംഗീതത്തിലെ ഇരുപത്തൊമ്പതാം മേളകർത്താരാഗമായ ധീരശങ്കരാഭരണത്തിന്റെ‍ ഒരു ജന്യരാഗമായി പൊതുവിൽ കണക്കാക്കപ്പെടുന്ന രാഗമാണ് **നീലാംബരി**. ഉറക്കത്തേയും ഉറക്കത്തിന്റെ ഗുണത്തേയും  വളരെയധികം സ്വാധീനിക്കാൻ കഴിയുന്ന ഒരു രാഗമാണെന്ന് വിശ്വസിക്കപ്പെടുന്നു.. താരാട്ടുപാട്ടുകളാണ് ഈ രാഗത്തിൽ അധികവും ചിട്ടപ്പെടുത്തുന്നത്. കാരുണ്യം, ഭക്തി, വാത്സല്യം എന്നീ രസങ്ങൾ ജനിപ്പിക്കുന്നു. എന്നാൽ ഈ രാഗത്തിന്‌ ഉറക്കത്തെ സ്വാധീനിക്കാനുള്ള പ്രത്യേക കഴിവൊന്നുമില്ലെന്ന് തെളിയിക്കപ്പെട്ടിട്ടുണ്ട്. ദക്ഷിണേന്ത്യയിലെ താരാട്ടുകൾ ഈ രാഗത്തിൽ ചിട്ടപ്പെടുത്തിയതുകൊണ്ടാണ്‌ ഇങ്ങനെയൊരു വിശ്വാസം വരാൻ കാരണമെന്നും കരുതപ്പെടുന്നു. ഇരയിമ്മൻ തമ്പിയുടെ പ്രശസ്തമായ ഓമനത്തിങ്കൾക്കിടാവോ എന്ന താരാട്ട് ഈ രാഗത്തിലാണ്‌ ചിട്ടപ്പെടുത്തിയിരിക്കുന്നത്. 
## നിർവ്വചനം
വെങ്കിടമഖിയുടെ ചതുർദണ്ഡീപ്രകാശികയിൽ  നീലാം‌ബരി രാഗത്തിന്റെ നിർവ്വചനം ഇപ്രകാരം പറയുന്നു

നീലാം‌ബര്യാഖ്യാ രാഗസ്തു

സമ്പൂർണ്ണോ വക്രധൈവത:

അവരോഹേ രി വക്രശ്ച 

ഗീയതേ ലക്ഷ്യ വേദിഭി:

## ആരോഹണാവരോഹണങ്ങൾ
*ആരോഹണം:സ,രി2,ഗ3,മ1,ധ2,നി3,സ
*അവരോഹണം:സ,നി3,പ,മ1,ഗ3,രി2,ഗ3,സ

അവരോഹണത്തിൽ  ധ ഇല്ല.സ്വരങ്ങൾ രി,ഗ,മ,ധ,നി ഇവയാണ്.

## കൃതികൾ

## മലയാള ചലച്ചിത്രഗാനങ്ങൾ

## അവലംബം


വിഭാഗം:ധീരശങ്കരാഭരണത്തിന്റെ ജന്യരാഗങ്ങൾ
വടക്കേ ഇന്ത്യ

ഇന്ത്യയുടെ വടക്കുഭാഗത്ത്, വിന്ധ്യ പർവ്വതങ്ങളുടെയും നർമദ നദിയുടെയും മഹാനദിയുടെയും വടക്കായും, എന്നാൽ ഗുജറാത്ത്, മഹാരാഷ്ട്ര എന്നിവയെയും, പടിഞ്ഞാറ് പശ്ചിമ ബംഗാൾ, ബീഹാർ എന്നിവയും, ഝാർഖണ്ഡ്, വടക്കുകിഴക്കേ സംസ്ഥാനങ്ങൾ എന്നിവയെയും ഒഴിച്ചുള്ള സംസ്ഥാനങ്ങളെയാണ് **വടക്കേ ഇന്ത്യ** അഥവാ **ഉത്തരേന്ത്യ** എന്ന് വിശേഷിപ്പിക്കുന്നത്. . ഇന്ത്യയുടെ തലസ്ഥാനമായ ന്യൂ ഡെൽഹി വടക്കേ ഇന്ത്യയിലാണ്. വടക്കേ ഇന്ത്യയുടെ ഭൂമിശാസ്ത്രപരമായ പ്രത്യേകതകളിൽ പ്രധാനം ധാരാളം നദികളും ഫലഭൂയിഷ്ഠമായ കൃഷിയിടങ്ങളും നിറഞ്ഞതും ജനവാസമേറിയതുമായ സിന്ധൂ-ഗംഗാ സമതലങ്ങളും, ഇന്ത്യൻ ഭൂപ്രദേശത്തെ ഏഷ്യയുടെ മറ്റ് ഭാഗങ്ങളിൽ നിന്നും വേർതിരിക്കുന്ന ഹിമാലയവുമാണ്. പുരാതനവും വൈവിധ്യമേറിയതുമായ സംസ്കാരത്തിന്റെ പ്രദേശമാണ് വടക്കേ ഇന്ത്യ.

## അവലംബം



 

വർഗ്ഗം:ഇന്ത്യയിലെ ഭൂപ്രദേശങ്ങൾg
വർഗ്ഗം:വടക്കേ ഇന്ത്യ
ബ്രോഡ്ബാൻഡ് ഇന്റർനെറ്റ് ആക്സ്സസ്

അതിവേഗത്തിലുള്ള ഇന്റർനെറ്റ് ആക്സ്സസ് ആണ് **ബ്രോഡ്ബാൻഡ് ഇന്റർനെറ്റ് ആക്സ്സസ്**.
## വീക്ഷണം



ബ്രോഡ്ബാൻഡ് അറിയപ്പെടുന്നത് ഹൈ സ്പീഡ് ഇന്റർനെറ്റ് എന്നാണ്. കാരണം ഇതിന് ഉയർന്ന നിരക്കിൽ വിവര വിനിമയം നടത്താൻ കഴിയും. പൊതുവായി പറയുകയാണെങ്കിൽ 256 Kbits/sec അതിലധികമോ വിനിമയ നിരക്കുള്ള ഇന്റർനെറ്റ് ആക്സ്സസാണ് ബ്രോഡ്ബാൻഡ്.
## സാങ്കേതികത
ഡിജിറ്റൽ സബ്സ്ക്രൈബർ ലൈൻ, കേബിൾ മോഡം എന്നിവയാണ് ഇന്ന് കൂടുതലയി ഉപയോഗിക്കുന്ന 
ബ്രോഡ്ബാൻഡ് സാങ്കേതികതകൾ.
*  ഡിഎസ്എൽ‍(എഡിഎസ്ൽ/എഡിഎസ്എൽ)
* കേബിൾ മോഡം 
*  സാറ്റലൈറ്റ് ഇന്റർനെറ്റ്
* സെല്ലുലാർ ബ്രോഡ്ബാൻഡ്
* പവർലൈൻ ഇന്റർനെറ്റ്
* വയർലെസ്സ് ഐഎസ്പി

വർഗ്ഗം:ഇന്റർനെറ്റ്
സാറ്റലൈറ്റ് ഇന്റർനെറ്റ് ആക്‌സസ്

[thumbnail|right|300px|ഒരു [വൈൽഡ്ബ്ലൂ സാറ്റലൈറ്റ് ഇന്റർനെറ്റ് ഡിഷ്.]]
[thumbnail|right|A foldable [Bigpond സാറ്റലൈറ്റ് ഇന്റർനെറ്റ് ഡിഷ്.]]

ഉപഗ്രഹങ്ങൾ മുഖേന ഇൻറർനെറ്റ് സേവനം ഉപയോഗിക്കുന്നതിനെ സാറ്റലൈറ്റ് ഇന്റർനെറ്റ് ആക്‌സസ് എന്നു പറയുന്നു. ഭൗമോപരിതല ഇന്റർനെറ്റ് ആക്സ്സസ് ലഭ്യമല്ലാത്ത പ്രദേശങ്ങൾ, ദ്വീപുകൾ എന്നിവടങ്ങളിൽ സാറ്റലൈറ്റ് ഇന്റർനെറ്റ് ഉപയോഗിക്കുന്നു.

## ടു വേ സാറ്റലൈറ്റ്
thumbnail|ഒരു സാറ്റലൈറ്റ് മോഡത്തിന്റെ പിൻവശം , with coaxial connections for both incoming and outgoing signals, and an Ethernet port for connection to the internal network.

## അവലംബം

## പുറം കണ്ണികൾ
* സാറ്റലൈറ്റ് ഇന്റർനെറ്റ്  വാർത്തകൾ
* സാറ്റലൈറ്റ് ഇന്റർനെറ്റ് ഫോറം 
* സാറ്റലൈറ്റ് ഇന്റർനെറ്റ് ഫോറം

വർഗ്ഗം:ഇന്റർനെറ്റ്
വർഗ്ഗം:സാറ്റലൈറ്റ് ഇന്റർനെറ്റ്
പരൽ (വിവക്ഷകൾ)

**പരൽ** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*പരൽ (രസതന്ത്രം)
*പരൽ മീൻ
*പരൽ (ചീട്ടുകളി)
ബൂട്ട് ക്യാമ്പ്

ആപ്പിളിന്റെ മാക് ഒ.എസ്. എക്സ് v10.5 ലിയോപ്പാർഡ് ഓപ്പറേറ്റിങ് സിസ്റ്റത്തിൽ ഉള്ള ഒരു യൂട്ടിലിറ്റിയാണ് **ബൂട്ട് ക്യാമ്പ്**. ഇന്റൽ അടിസ്ഥാനമാക്കിയ മാക്കിന്റോഷ് കമ്പ്യൂട്ടറുകളിൽ വിൻഡോസ് എക്സ്‌പിയോ വിൻഡോസ് വിസ്റ്റയോ ഇൻസ്റ്റാൾ ചെയ്യാനിത് ഉപയോഗിക്കുന്നു.
## വീക്ഷണം
## ആവശ്യതകൾ
ആപ്പിൾ ബൂട്ട് ക്യാമ്പ് താഴെപ്പറയുന്നവ ആവശ്യപ്പെടുന്നു.
* ഇന്റൽ അടിസ്ഥാനമാക്കിയ മാക്
* മാക് ഒഎസ് എക്സ് v10.5 ലിയോപ്പാർഡ് ഇൻസ്റ്റലേഷൻ ഡിസ്ക്
* 5 ജി.ബി. ഫ്രീ ഹാർഡ് ഡിസ്ക് സ്പേസ് (വിസ്റ്റയ്ക്ക് വേണ്ടി 15 5 ജി.ബി. അഭ്യർത്ഥിക്കുന്നു.)
* താഴെപ്പറയുന്നവയുടെ മുഴുവൻ പതിപ്പുകളും:
** വിൻഡോസ് എക്സ്പി ഹോം, പ്രൊഫഷണൽ
** വിൻഡോസ് വിസ്റ്റ ഹോം, ഹോം പ്രീമിയം, ബിസ്സിനസ്സ്, അൾട്ടിമേറ്റ്
## പിന്തുണയ്ക്കുന്ന മറ്റ് ഓപ്പറേറ്റിങ് സിസ്റ്റങ്ങൾ

## പതിപ്പുകളുടെ ചരിത്രം

## ഇതും കൂടി കാണൂ
* പാരലൽസ് ഡെസ്ക്ടോപ്പ് for മാക്
* വിഎംവെയർ ഫ്യൂഷൻ
* വിർച്വൽബോക്സ്

## References

## External links
* Boot Camp feature description
* Boot Camp support page and installation instructions
* Using the Apple Bluetooth Wireless Keyboard in Boot Camp 
* Boot Camp Turns Your Mac Into a Reliable Windows PC - Walter Mossberg, The Wall Street Journal
* Summary of the Windows XP Install process and video of an iMac running Half Life 2
* PC World Article On Boot Camp Beta 

വർഗ്ഗം:ബൂട്ട് ലോഡറുകൾ
വർഗ്ഗം:ആപ്പിൾ സോഫ്റ്റ്‌വെയർ
ധീരശങ്കരാഭരണം

കർണ്ണാടകസംഗീതത്തിലെ ഇരുപത്തൊൻപതാം മേളകർത്താരാഗമാണ്‌ **ധീരശങ്കരാഭരണം** അഥവാ **ശങ്കരാഭരണം**.

ലോകത്താകമാനമുള്ള സംഗീതശൈലികളിൽ ഇതിനു തത്തുല്യമായ രാഗങ്ങൾ നിലവിലുണ്ട്. ഉദാഹരണത്തിന്‌ ഹിന്ദുസ്ഥാനി സംഗീതത്തിലെ ബിലാവൽ, പാശ്ചാത്യ സംഗീതത്തിലെ മേജർ  സ്കെയിലുകൾ തുടങ്ങിയവ.

## ആരോഹണാവരോഹണങ്ങൾ
*ആരോഹണം : സ രി2 ഗ3 മ1 പ ധ2 നി3 സ
*അവരോഹണം : സ നി3 ധ2 പ മ1 ഗ3 രി2 സ
(ചതുർശ്രുതി ഋഷഭം, അന്തര ഗാന്ധാരം, ശുദ്ധ മദ്ധ്യമം, ചതുർശ്രുതി ധൈവതം, കാകളി നിഷാദം.)

## ബന്ധപ്പെട്ട രാഗങ്ങൾ

## ചലച്ചിത്രഗാനങ്ങൾ

## കഥകളിപദങ്ങൾ
* പ്രീതിപുണ്ടരുളുകയേ                     -                       നളചരിതം ഒന്നാം ദിവസം
*        കത്തുന്ന വനശിഖി മദ്ധ്യഗനാരെടോ  -      നളചരിതം മൂന്നാം ദിവസം
*        സൂതകുലാധമ നിന്നൊടിദാനീം         -   കീചകവധം
*        പുണ്ടരീക നയന             -   കിർമ്മീരവധം
*        പാഞ്ചാലരാജ തനയേ       -         കല്ല്യാണസൗഗധികം
*        ഭീതിയുള്ളിലരുതൊട്ടുമേ       -     കല്ല്യാണസൗഗധികം
*        വിജയതേ ബാഹുവിക്രമം       -     കാലകേയവധം
*        സലജ്ജോഹം തവ ചാടു       -     കാലകേയവധം
*       പാണ്ടവെ‍ൻറ രൂപം              -  കാലകേയവധം
*        പരിദേവിതം മതി മതി           -     സന്താനഗോപാലം
*        രാവണ കേൾക്ക നീ സാമ്പ്രതം  -          ബാലിവിജയം
*        കലയാമി സുമതേ              -  കുചേലവ്യത്തം
*        ആരടാ നടന്നീടുന്നു             -   സീതാസ്വയംവരം
* അമ്മതൻ മടിയിൽ വെച്ചു നിൻമകൻ    -    രുഗ്മാഗദചരിതം

## അവലംബം



വിഭാഗം:മേളകർത്താരാഗങ്ങൾ
വർഗ്ഗം:ശങ്കരാഭരണം രാഗത്തിൽ ചിട്ടപ്പെടുത്തിയ കൃതികൾ
നരേഷ് മേത്ത

**നരേഷ് മേത്ത** ഒരു ഹിന്ദി സാഹിത്യകാരനാണ്. ഇദ്ദേഹത്തിന്റെ ഏകദേശം 50-ഓളം കൃതികൾ പ്രസിദ്ധീകരിക്കപ്പെട്ടിട്ടുണ്ട്. 1992-ൽ ഇന്ത്യയിലെ ഏറ്റവും വലിയ സാഹിത്യ പുരസ്കാരങ്ങളിലൊന്നായ ജ്ഞാനപീഠം ലഭിച്ചു. സാഹിത്യ അക്കാദമി പുരസ്കാരവും ലഭിച്ചിട്ടുണ്ട്.
നകേനവാദം എന്നൊരു കവിതാരചനാ രീതി മറ്റു പല പുത്തൻ രീതികൾക്കൊപ്പം 1950-കളിൽ ഉരുത്തിരിഞ്ഞുവന്നിരുന്നു. നളിൻ വിലോചൻ ശർമ, കേസരി കുമാർ, നരേഷ് മേത്ത എന്നീ മൂന്ന് പ്രയോക്താക്കളുടെ പേരിന്റെ ആദ്യാക്ഷരങ്ങളിൽ നിന്നാണ് ഈ പേരുണ്ടായത്.

നരേഷ് മേത്ത (15 ഫെബ്രുവരി 1922 - 22 നവംബർ 2000)

## അവലംബം

വർഗ്ഗം:ജ്ഞാനപീഠം നേടിയ ഹിന്ദി സാഹിത്യകാരന്മാർ
വർഗ്ഗം:ഹിന്ദി കവികൾ
വർഗ്ഗം:1922-ൽ ജനിച്ചവർ
അകിലൻ

**പി.വി. അഖിലാണ്ഡം** (തമിഴ്:அகிலன்) ഒരു പ്രശസ്ത തമിഴ് സാഹിത്യകാരനാണ്. **അകിലൻ** എന്ന തൂലികാ നാമത്തിലാണ് ഇദ്ദേഹം കൂടുതലും അറിയപ്പെടുത്. 

1922 ജൂൺ 27-ന് തമിഴ്നാട്ടിലെ കാരൂറിൽ ജനിച്ചു. നോവൽ, ചെറുകഥ, സഞ്ചാരസാഹിത്യം, നാടകം, തിരക്കഥ എന്നീ സാഹിത്യ മേഖലകളിലെല്ലാം ഇദ്ദേഹം പ്രവർത്തിച്ചിട്ടുണ്ട്. ഇദ്ദേഹം ഒരു സ്വാതന്ത്ര്യസമരസേനാനി കൂടിയാണ്. 

1963-ൽ ഇദ്ദേഹത്തിന്റെ *വേങ്കയിൻ മൈന്ദൻ* എന്ന ചരിത്രാധിഷ്ഠിത നോവലിന് കേന്ദ്ര സാഹിത്യ അക്കാദമി പുരസ്കാരം ലഭിച്ചു.  1975-ൽ *ചിത്തിര പവൈ* എന്ന നോവലിന് ജ്ഞാനപീഠ പുരസ്കാരം ലഭിച്ചു.  ഏകദേശം 45-ഓളം കൃതികൾ ഇദ്ദേഹം രചിച്ചിട്ടുണ്ട്. ഇന്ത്യൻ ഭാഷകൾക്ക് പുറമേ ഇംഗ്ലീഷ്, ജർമൻ, ചെക്ക്, റഷ്യൻ, പോളിഷ്, ചൈനീസ്, മലായ് തുടങ്ങിയ വിദേശ ഭാഷകളിലേക്കും ഇദ്ദേഹത്തിന്റെ കൃതികൾ തർജ്ജമ ചെയ്യപ്പെട്ടിട്ടുണ്ട്.

## കുറിപ്പുകൾ

## അവലംബം


വർഗ്ഗം:1922-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജൂൺ 27-ന് ജനിച്ചവർ

വർഗ്ഗം:ജ്ഞാനപീഠം നേടിയ തമിഴ് സാഹിത്യകാരന്മാർ
വർഗ്ഗം:തമിഴ് നോവലെഴുത്തുകാർ
വർഗ്ഗം:തമിഴ് കഥാകൃത്തുക്കൾ
വർഗ്ഗം:തമിഴ് നാടകകൃത്തുക്കൾ
വർഗ്ഗം:തമിഴ് സഞ്ചാരസാഹിത്യകാരന്മാർ